Қулфбузарлар қўлга тушди / ADOLAT ижтимоий-сиесий газетаси\n2019 йилнинг 12 апрель куни жиноят ишлари бўйича Бухоро шаҳар суди томонидан Василий Иванов (Исм-фамилиялар ўзгартирилган — таҳририят) бошчилигидаги гуруҳнинг жиноий иши кўриб чиқилди. Унда Василийнинг 18 ёшиданоқ тўғри йўлдан адашганлиги, номусга тегиш, ўғирлик, босқинчилик ва гиёҳвандлик каби жиноятларни содир этиб, ёши қирққа яқинлашган бўлса ҳам хатоларини англаш ўрнига бошқаларни ҳам жиноят йўлига бошлаганлиги баён этилган.\nВасилий Иванов Навоий вилояти “Металл-Коорд” МЧЖ шаклидаги қўшма корхона ишчиси, Навоий шаҳрининг ўалаба кўчасидаги хонадонда яшаган. У ҳаёти давомида бир неча бор судланиб, жазосини олган бўлса ҳам қилган хатоларидан тўғри хулоса чиқариб, ҳаётини изга солиш ўрнига жиноий режаларини амалга ошириш мақсадида ўзига шерик излай бошлайди. Ниҳоят 2018 йилнинг июнь ойида излаган одамини топади. У Бухоро шаҳрида туғилган ва кейинчалик Навоий шаҳрига кўчиб келиб, Навоий кўчасида яшаган, ўрта-махсус маълумотли, икки нафар фарзанднинг отаси, оиласидан ажрашган, вақтинчалик ишсиз, эски таниши Толиб Зокировни учратиб қолади ва унга даромадли иш таклиф қилади. Табиийки, ишсиз юрган Толибга бу таклиф мойдек ёқади.\nУлар жиноий ишни амалга ошириш ниятида 2018 йилнинг 27 июль куни соат тахминан 18 ларда Навоийдан Бухоро шаҳрига йўл олишади. Василий асосий вазифани бажаришни ўз зиммасига олади. Толиб эса фақатгина уй эгалари келиб қолмаслиги учун пойлоқчилик қилиши, улар келиб қолишса Василийни огоҳлантириши ва унинг уйдан чиқиб қочишига ёрдамлашиши ёки ўғирланган молни машинага етказишга кўмаклашиши керак эди.\nУлар 5-микрорайон ҳудудига бориб, кўп қаватли уйларни кўздан кечириб, ўзганинг мулкини яширин равишда талон-торож қилиш мақсадида “Абдураҳмон Жомий” кўчасидаги 35-хонадоннинг эшик қўнғироғини босишади. Кутилганидек эшикни ҳеч ким очмайди. Демак, уйда ҳеч ким йўқ. Режалаштирилганидек, Толиб йўлак зинасида туриб, уй эгаси келиб қолмаслиги учун атрофни кузатиб туради, Василий эса қўлидаги сим билан эшик қулфини очиб, чамаси ярим соатлик вақтда қўлида тилла тақинчоқлар билан чиқади ва йўловчи машинада Навоий шаҳрига қайтишади. Уй эгаси Г.Муродова эса ишдан қайтиб, уйининг бетартиб ҳолатда эканлигини кўриб, тегишли органларга хабар қилади. Суруштирув жараёнида ўғирланган тилла ва бриллиант тақинчоқлар баҳоси 22 миллион 900 минг сўм эканлиги аниқланади.\nБундан ташқари, В.Иванов жиноий ҳаракатларини давом эттириб, 2018 йил 24 август куни соат 13:30 ларда уюшган жиноий гуруҳ аъзолари билан биргаликда ўзганинг мулкини яширин равишда талон-торож қилиш мақсадида фуқаро Ф.Азимов истиқомат қилиб келаётган Бухоро шаҳар, Мустақиллик кўчаси, 58/2-уй, 39-хонадонга ғайриқонуний равишда кириб, уйнинг ётоқхона қисмида бўлган баҳоси 80.000 сўмлик темир сейф ҳамда унинг ичидаги 750.000 сўм нақд пулни, 1750 АҚШ доллари ва 20.000.000 сўмлик тилла тақинчоқларни ўғирлаб, жабрланувчига жами 34.692.250 сўмлик моддий зарар етказиб, жиноят жойидан яширинади.\nОрадан ўн кун вақт ўтгач, яъни 2018 йилнинг 6 сентябрида жиноий гуруҳ яна Бухорога келади. Бу гал улар “ташриф буюрган” Бухоро шаҳар, Қ.Муртазоев кўчасидаги 48-уй эгаси Б.Нуриддинов турмуш ўртоғи билан Тошкентга кетишган, аксига олиб уйда қолган жияни ҳам қишлоққа тўйга кетган эди. Василий бор-йўғи 10 дақиқа ичида хонадондан анча-мунча даромадни қўлга киритиб, бугунги “ови” бароридан келганидан хурсанд бўлиб, шериклари билан уйига қайтади. Ўша куни Тошкентдан қайтган хонадон эгаси Б.Нуриддинов хотинини уйи олдида машинадан тушириб, ўзи уйга ҳам кирмасдан жиянининг тўйига кетади, аммо у тўйхонага етиб борар-бормас турмуш ўртоғи қўнғироқ қилиб, вазиятни тушунтиради...\nБировнинг мулкини ўз мулкига айлантиришда устаси фарангга айланаётган гуруҳ аъзолари яна бироз вақт ўтар-ўтмас Бухоро шаҳрига йўл олишади. Василий ва Толиб Тельманни “Чинор” ресторанига яқин ҳудудда қолдириб, режа бўйича ишга киришади: Василий уй қўнғироғини босади, ҳеч қандай жавоб бўлмаганидан сўнг эшикни сим билан очиб, ичкари киради, Толиб уй эгаси келиб қолмаслиги учун зинада пойлоқчилик қилади. Бу сафарги даромад 530 АҚШ долларини ташкил этади.\nЎрганган кўнгил ўртанса қўймас деганларидек, орадан 10 кун ўтиб улар яна ўғирликка чоғланадилар. 2018 йилнинг 13 октябри куни соат 18.00 ларда жиноий гуруҳ яна Бухоро шаҳрига келишади. Одатдагидай Василий уйларни синчковлик билан текшириб, чироғи ўчган ҳолда турган бир хонадонни мўлжалга олиб, ҳеч ким йўқлигига ишонч ҳосил қилгач, кетма-кет қурилган икки эшикни ҳам сим билан очиб, тахминан 10-15 дақиқада бир миллион саккиз юз минг сўм пулга эга бўлади. Аммо бу “даромад” уларнинг нафсини қондира олмайди. Орадан бир ҳафта ўтар-ўтмас, яъни 2019 йилнинг 19 октябрь куни Бухоро шаҳридаги “Технология ва енгил саноат” институти яқинидаги олдинги гал 27 миллион сўм миқдоридаги пулни осонгина қўлга киритган жойига гўёки бу уйда қайнар “пулбулоқ” бордек яна келишади. Аммо Толибнинг кўнгли ниманидир сезгандек, бир уйга икки бора ўғирликка боришга оёғи тортмайди. Лекин унинг бошқа жойга бориш ҳақидаги таклифига Василий кўнмайди.\nҚўнғироқ чалинганида ичкаридан ҳеч ким жавоб бермаганлиги туфайли Василий одатдаги усулда қулфни очаётганида аксига олиб сим синиб, қулфнинг ичида қолиб кетади. Ичкарига киришнинг иложини қилолмаган икки шерик зиналардан тез-тез юриб пастга тушиб кетишар экан, олдиларидан милиция ходимлари келишаётганини кўриб, йўналишни ўзгартиришади. Афсуски, бу томондан ҳам ички ишлар ходимлари улар томонга келишар эди. Шундагина “қулфбузарлар” ўзларининг “кутилган меҳмон” эканликларини англаб, жон-жаҳдлари билан қочишга уринадилар. Аммо бунинг иложи йўқ эди...\nжиноят ишлари бўйича Бухоро шаҳар суди судьяси,


Ёшлар тадбиркор бўлмоқчи\nWed, 20/01/2021 - 20:57\nТуман ҳокимлиги ва давлат хавфсизлиги хизмати ҳамкорлигида ташкил этилган тадбирларнинг навбатдагиси Журият маҳалласида ўтди. Тадбирда ҳудуд ёшларини қийнаб келаётган муаммолар атрофлича муҳокама этилди.\nБатафсил Ёшлар тадбиркор бўлмоқчи\nКўклам даромад мавсумига айланади\nMon, 18/01/2021 - 18:06\n– Ўтган йили 15-20 минг дона мавсумий гул кўчатлари харид қилганмиз, – дейди туман ободонлаштириш бошқармаси бошлиғи Бекзод Маматов. – Бунинг учун қарийб 50 миллион сўм маблағ сарфланган. Қолаверса, ниҳолларни қўшни вилоят ва тумунлардан олиб келиш қўшимча харажат, вақт талаб этарди. Жорий йилдан ушбу муаммога ечим топилди. Бундан буён кўклам бошқармамиз учун даромад мавсумига айланяпти.\nБатафсил Кўклам даромад мавсумига айланади\n“Сарой” ҳунармандлар маркази бўлади\nMon, 18/01/2021 - 10:09\nМиллий маданиятимизни акс эттирувчи моддий ва номоддий мерослар халқимизнинг асрий бисоти саналади. Уларни асраб-авайлаш, келажак авлодга етказиш ҳар биримизнинг бурчимиз. Шу маънода миллий қўғирчоқлар ясашга ихтисослашган ҳунармандлар туманимизда кўпайиб бораётгани қувонарлидир.\nБатафсил “Сарой” ҳунармандлар маркази бўлади


Oppo R7s смартфонининг расмий тақдимоти бўлиб ўтди\n21:20 / 19.10.2015\nOppo компанияси Дубайда бўлиб ўтган GITEX кўргазмасида ўзининг Oppo R7s смартфонини тақдим этди. Яқин ойлар ичида ушбу қурилма Таиланд, Вьетнам, Сингапур, Тайвань, Малайзия, Австралия ва бошқа ўнлаб ҳудудларда сотувга чиқади. Кейинг ойдан уни Ўрта ва Явин Шарқ, шунингдек, Шимолий Африка бозорларида ҳам учратиш мумкин бўлади. декабрь ойидан эса, АҚШ ва Европа аҳолиси смартфонни компаниянинг OppoStyle онлайн дўконидан буюртма асосида сотиб олиши мумкин.\nOppo R7s 2.5D ли 5,5-дюймга эга AMOLED дисплейи билан қопланган. Дисплей 1080p га эга. Қурилма саккиз ядроли Qualcomm Snapdragon 615 проссесорига эга бўлиб, тезкор хотираси 4 ГБ, флэш хотираси эса 32 ГБ га эга.\nАсосий камера 13 Мп ли бўлиб, унинг фокуси 0,1 сония тезликда ишлайди. Олд камера эса 8-мегапиксель қувватга эга. Аккумулятор 3070 мАч сиғимга эга бўлиб, бир қувват олганда автоном режимда 13 соату 15 дақиқа ишлай олади. Аккамулятор 5 дақиқали қувват билан 2 соат ишлай олади.\nOppo R7s смартфони Android 5.1 тизимда ишлайди. Унинг нархи ҳақда ҳозирча ҳеч нарса маълум эмас.


15:27"Рома" Клюйверт ва Ундернинг сотувидан 50 млн евро ишлаб олмоқчи 0 15:04Фарфан Бекхэмнинг клубига ўтиши мумкин 0 14:42"Интер" - "Байер" учрашувидан фотогалерея 0 14:40"Реал" Эдегорни ижарадан қайтармоқчи 2 14:17"Валенсия"даги икки одамда коронавирус аниқланди 0 14:14Превью. "Локомотив" бугун Қозонда меҳмон бўлади 6 13:56«Бунёдкор» клуби раҳбариятида ўзгариш бўлгани расман тасдиқланди 12 13:50Карикатура: Левандовски жорий мавсум Лондон клубиларига кун бермади 7 13:29Мирзаев билан "Бунёдкор" нимага эришди? 27 13:27Olamsport: Ўзбек боксчилари учун ишланган видеороликлар, Петр Яннинг катта сурати ва бошқа хабарлар 0 13:20Спортчилар ижтимоий тармоқларда 0 13:18"Лацио" Регилон учун курашишга тайёр 0 13:02Ғалабадан сарҳуш Фернандеш, Погбадан антиқа ҳаракат. "Манчестер Юнайтед" - "Копенгаген" учрашувидан фотосуратлар 5 12:50"Челси" Тальяфико билан музокараларни бошлашга тайёр 3 12:28Луиш Каштру: "Эртага қийин ўйин бўлади" 0\n"Насаф" ҳимоячиси "Бухоро"га ўтди 7\n“Насаф” футбол клуби коронавирусга тест топширди. Натижалар 16


ЖССТ раҳбари "пандемия қайталаниши мумкинлиги"дан огоҳлантирди\n29 октябр 2020, Тошкент вақти: 20:00\nКоронавирусга чалинганлар сони 8 миллион кишидан ошди.\nЖаҳон соғлиқни сақлаш ташкилоти (ЖССТ) раҳбари Тедрос Гебреисус Европа чегараларини очаётгани, Хитой эса пойтахт Пекинда коронавирус тўлқинига қарши курашни кучайтираётгани ортидан “барча мамлакатларни пандемия қайталанишидан огоҳ бўлиш”га чақирди.\nТашкилотнинг билдиришича, бугунги кунда коронавирусга чалинганлар сони 8 миллион кишидан ошди. Беморлардан 436 мингги вафот этди.\nТедрос Гебреисусга кўра, бугунги кунда камида юз минг одам коронавирусга чалинмоқда. Вирус Осиё ва Америкада авжига чиқмоқда.\nДеярли 50 кун коронавирус аниқланмаган Хитойда 16 июндан пойтахт Пекинда айрим ҳудудлар карантинга олингани коронавируснинг иккинчи тўлқини бошланиши мумкинлиги тўғрисидаги ҳавотирларни кучайтирди.\nЕвропанинг кўплаб мамлакатлари эса уч ойлик карантиндан сўнг 15 июндан бошлаб чегараларини очмоқда.\nКоронавирусдан энг кўп жабрланган давлат ҳозирда АҚШ бўлиб қолмоқда. Бу ерда коронавирусга чалинганлар сони 2 миллион 100 минг кишидан ошди. Беморларнинг 116 мингдан кўпроғи вафот этди.


2020-10-21 12:10:20 545\nТеримчиларга эсдалик совғалари топширилди\n2020-10-20 16:10:48 439\nДалаларимизда миллий бойлигимиз бўлган оқ олтинни териб олишда ўз жонбозлигини кўрсатиб келаётган теримчиларимиз учун бугун барча қулайликлар яратилган. Фермер хўжаликлари томонидан уларга иссиқ овқатлар ташкил этилиши, меҳнат ҳақларини ўз ...\nТенглар ичра тенг ўзбекмиз\n2020-10-07 12:10:47 612\nМуҳтарам юртбошимиз Шавкат Мирзиёевнинг Бирлашган Миллатлар Ташкилоти Бош Ассамблеясининг етмиш бешинчи юбилей сессиясида юқори даражадаги умумсиёсий мунозаралари билан иштирок этиши ва минбарда туриб ўзбек тилида сўзлаши барча ...\n2020-05-23 21:05:40 1601\n2020-04-20 22:04:28 1912\nХалқимизда “Ерни боқсанг, ер сени боқади” деган нақл бор. Дарҳақиқат, бугун ҳар жабҳада бўлаётган ўзгаришлар, янгиланишлар инсонни изланишга ундаши табиий. Айниқса, карантин даврида ҳар бир фуқаро ўзининг вақтини беҳуда эмас, балки ...\nКарантин қоидаларига амал қилмаслик мураккаб вазиятларни келтириб чиқаради\n2020-04-18 21:04:56 1756\nМамлакатимиз бугун синовли ва жуда мураккаб даврни бошидан кечиряпти. Албатта, дунёда тарқалган коронавирус инфекцияси юртимизни четлаб ўтмади. Аммо шундай мураккаб вазиятда ҳар биримиз дадил ва эҳтиёткор бўлишимиз шарт. Чунки огоҳлик давр талаби ...\n2020-04-16 09:04:47 1553\n2020-04-15 12:04:53 1664\nМамалакатимизда эълон қилинган карантин даври барчамизни огоҳлик ва ҳушёрликка чақирди. Албатта, мана шундай мураккаб вазиятда ҳар бир инсон ўз вақтидан унумли ва самарали фойдаланиши шарт. Ўзбекистон “Адолат” СДП Бухоро вилоят, туман ва ...\n2020-03-10 16:03:17 1850\nЎзбекистон “Адолат” СДП Бухоро шаҳар Кенгашида ташкил этилган “Партия патронажи”га жуда кўп чақирувлар келиб тушмоқда. Хайрихоҳлар партия сафига қабул қилингач, унинг мақсад ва вазифалари билан яқиндан танишиб, сиёсий ...\nСизга таъзим, азиз аёллар!\n2020-03-06 18:03:59 1905\nБугун аёлларга берилаётган эътибор, яратилаётган имкониятлар уларнинг фаолиятларини кенгайтиришда, ташаббус кўрсатилишида хизмат қилмоқда. Қувонарлиси, республикамизда олти нафар аёлларнинг ҳоким этиб тайинланганлиги уларга бўлган ишонч ва эътиборни ...


АҚШ Касалликларни назорат қилиш ва олдини олиш маркази (CDC) яқинда Тожикистон соғлиқни сақлаш ва аҳолини ижтимоий муҳофаза қилиш вазирлигига COVID-19 лаборатория жиҳозлари ва материалларини тақдим этди. Бу ҳақда Тожикистондаги АҚШ элчихонасининг 21 май кунги баёнотида маълум қилинган. [АҚШнинг Тожикистондаги элчихонаси]\nДУШАНБЕ – АҚШ Касалликларни назорат қилиш ва олдини олиш маркази (CDC) яқинда Тожикистон соғлиқни сақлаш ва аҳолини ижтимоий муҳофаза қилиш вазирлигига қиймати 264985 АҚШ долларига (3 млн сомоний) тенг COVID-19 лаборатория жиҳозлари ва материалларини тақдим этди. Бу ҳақда АҚШнинг Тожикистондаги элчихонаси жума (21 май) кунги баёнотида маълум қилган.\nПандемия бошланганидан буён CDC томонидан Тожикистонга беғараз тақдим этилган ускуналар ва лаборатория материалларининг қиймати 584305 АҚШ долларини (6,6 млн сомоний) ташкил этган. Улар Соғлиқни сақлаш вазирлигининг Исфара, Истаравшан, Қубодиён ва Панжакент туманларидаги лабораториялари ихтиёрига тоширилади.\n«Вазирлик билан ҳамкорлик пандемиядан анча олдин бошланган ва у тугаганидан кейин ҳам давом этади. Американинг Тожикистон ва бутун Марказий Осиёдаги аҳоли саломатлигини яхшилаш йўлидаги кўмаги қатъий мажбуриятдир», деди CDCнинг Марказий Осиё бўйича раҳбари, доктор Даниел Сингер.\nАҚШнинг кўмагининг турли кўринишлари\nCDC эпидемия бошланганидан бери Марказий Осиё мамлакатлари соғлиқни сақлаш вазирликларини қўллаб-қувватлаб келмоқда.\nУ «фавқулодда чоралар, лаборатория операциялари, юқумли касалликларнинг олдини олиш ва назорат қилиш, кириш пунктларидаги скрининг, хатарлар ҳақида огоҳлантириш ва жамоатчиликни жалб қилиш, шунингдек касалликлар устидан эпидемиологик назорат бўйича тренинглар ташкил қилади ва техник кўмак кўрсатади», дейилади хабарда.\nCDC соғлиқни сақлаш соҳасида Марказий Осиё ҳукуматлари билан узоқ йиллардан бери ҳамкорлик қилиб келмоқда. Унинг Марказий Осиёдаги илк ваколатхонаси 1995 йилда Олмаотада очилган.\nБугунги кунда CDCнинг Қозоғистон, Қирғизистон, Тожикистон ва Ўзбекистонда ваколатхоналари бор.\nCDC «Касалликларни аниқлаш, олдини олиш ва чора кўришда ҳар бир мамлакат соғлиқни сақлаш вазирлиги билан ҳамкорликда маҳаллий лабораториялар ва касалликлар назоратини яхшилаш, кадрлар салоҳиятини кучайтириш устида иш олиб боради», дейилади баёнотда.


BahsOnline: Ислом Каримов Ўзбекистондаги тинчликнинг гаровими?\n05 март 2021, Тошкент вақти: 12:10\nBahsOnline нинг навбатдаги сонида “Ўзбекистондаги тинчлик ва барқарорликни сақлаб турган президент Каримов” деган фикрда бўлганлар ва бу фикрга қаршиларни таклиф этдик. Баҳс 21 май, чоршанба куни Тошкент вақти билан соат 19.05да OzodOvoz va OzodlikOnline Skype манзилларида ўтказилди.\nЙигирма уч йилдан буён Ўзбекистон Президенти лавозимини ҳеч кимга бермай, президентликка қайта ва қайта “сайланиб” келаётган Ислом Каримов ўз сиёсати тарафдорлари томонидан мамлакатда тинчлик ва барқарорликнинг гарови сифатида талқин этилади.\nБу позицияни қувватлаганлар фикрича, геосиёсий жиҳатдан жуда мураккаб шароитда турган Ўзбекистонда тинчликни сақлаб туриш, уруш чиқишининг олдини олиш ва ташқи душманларга муросасиз бўлиш борасида Ислом Каримов ақлли сиёсат юргизмоқда.\nИслом Каримов сиёсати тарафдорлари уни Ўзбекистонда демократик давлат қурувчиси сифатида кўрар экан, президентни исломий экстремизмга қарши муросасиз кураш олиб бораётган доно раҳбар сифатида таъриф этадилар.\nБундай қарашдагилар фикрича, Ислом Каримов ҳокимиятдан кетганидан сўнг тинчлик ва барқарорликка мамлакат ичкарисидан ҳам, ташқарисидан ҳам жиддий хавф туғилиши ва тажовузлар бўлиши мумкин.\nБироқ, Ислом Каримовга мухолифлар унинг айнан 23 йиллик узлуксиз сиёсати мамлакатни уруш ва беқарорлик ёқасига олиб келганини таъкидлайди.\nМухолифлар фикрича, Ислом Каримовни Ўзбекистондаги тинчлик ва барқарорлик гарови сифатида таърифлаш нотўғри. Аксинча, айнан у пировардида тинчликка олиб бормайдиган сиёсат юргизди ва мамлакатни жар ёқасига келтирди.\nBahsOnlineнинг навбатдаги сонида “Ўзбекистондаги тинчлик ва барқарорликни сақлаб турган президент Каримов” деган фикрда бўлганлар ва бу фикрга қаршиларни баҳсга таклиф этдик.\nБаҳсда ўзбекистонлик тадбиркор Саид Аҳмедов, Германияда таҳсил олаётган ёш олим Аҳмаджон Комилов ва тингловчилар иштирок этди.


Ҳаж сафарига юбориш тизимида ҳам коррупция борми?\nТошкент вилояти Ангрен шаҳрида истиқомат қилувчи фуқаро Азизбек Абдукаримов Ҳаж сафарига юбориш тизимидаги камчиликларда шикоят қилмоқда. Фуқаронинг сўзларига кўра, унинг ота-онаси 2017 йил топширилган аризага кўра, 18 – 19-ўринларда бўлишган. Бироқ орадан икки йилча ўтиб, рўйхат акс ҳаракат қилиб, 21 – 22-ўринларга тушиб қолишган.\nЖорий йилнинг 14 январь куни эса улар текширишга боришганда, рўйхат умуман йўқотилиб кетганига гувоҳ бўлишган.\n“Ота-онамни Ҳажга боришга рўйхатга қўйган эдик, лекин...” дея сўз бошлаган мурожаатчи.\n“Мен Абдукаримов Азизбек, Тошкент вилояти Ангрен шаҳрида яшайман. 2017 йил яхши ният қилиб, ота-онамни Ҳажга боришга рўйхатга қўйган эдик. Шу вақтда 18-19 ўринда эдилар. Орадан чамаси 2 йиллар ўтиб, текширишга борсак 21-22 ўринга тушиб қолипмиз. Рўйхатга орада кимларнидир қўшиб юборишган.\n2022 йил 14 январ куни яна бордик текширишга. Қизиғи энди рўйхатга олиш дафтари йўқ, умуман топа олишмади ҳам. 2020 йил билан янги дафтар тутишибди. Ичида умуман ҳеч нима йўқ, янгидек турипти. Эски рўйхат дафтарни сўрасак “мен билмайман, янги келганман”, деб иддао қилмоқда Мустақиллик маҳалласи раиси Фурқат исмли шахс.\nОта-онам салкам 5 йилдан бери рўйхатда туриб умуман олдинга силжимагани мантиққа тўғри келмайди. Сабаби рўйхатда биздан олдинда бўлган 1-2 фуқарони шахсан ўзимиз биламиз” – дея шу масалада ёрдам берилишини сўрамоқда Азизбек Абдукаримов.\nМазкур иш юзасида Дин ишлари қўмитаси ҳамда Тошкент вилояти ҳокимлиги томонидан расмий изоҳ сўраб, масалага қонуний баҳо беришларини сўраб қоламиз.


Бир ўйин тарихи. Шомуродовнинг порлашини бошлаб берган “Бунёдкор” – “Ал Шабаб” учрашуви ҳақида / CHAMPIONAT.asia\nБир ўйин тарихи. Шомуродовнинг порлашини бошлаб берган “Бунёдкор” – “Ал Шабаб” учрашуви ҳақида\n25 мар 2020 12:30\nТеглар : Элдор Шомуродов Бунёдкор\nҲозирги кунда “Ростов”да жавлон ураётган ўзбекистонлик футболчи Элдор Шомуродов 2015 – 2017 йиллар оралиғида Тошкентнинг “Бунёдкор” жамоасида тўп тепганидан хабарингиз бор.\nУнинг ушбу клубдаги иккнчи йили ниҳоятда муваффақиятларга бой тарзда ўтган десак муболаға бўлмайди. Шу йили у “қалдирғочлар” билан чемпионат кумуш медалини қўлга киритибгина қолмасдан жамоанинг ОЧЛ гуруҳ босқичига чиқишида муҳим ролб ўйнади. Жамоадаги илк мавсумида кўп кўзга ташланмаган бўлсада, кейинги йилда жамоанинг муҳим фигураларидан бирига айланди. Айнан 2016 йилдан сўнг Шомуродовнинг ҳаридорлари, уни ўз сафига қўшиб олишни истаган клублар сони кескин ортди. Натижада 2017 йилнинг иккинчи яримида Россия томон отланди. 2016 йил ОЧЛ плей офф баҳсидан ўрин олган, гуруҳ босқичига йўлланма берувчи “Бунёдкор” “Ал Шабаб” учрашуви Шомуродовнинг саргузаштларини бошлаб берганди. Демак, бугун бир ўйин тарихи лойиҳаси орқали мазкур беллашув ҳақида фикрлашамиз.\n2015 йилни муваффақиятсиз якунлаган “Бунёдкор” навбатдаги мавсум олдидан таркибини кучайтиришга эришади. Ўша йиллар клуб молиявий томондан анча барқарор эди. Таркибга Баҳодир Насимов, Шаҳзод Нурматов, Александр Алимпиевич, Юритса Булят каби яхши савиядаги футболчиларни ўз сафига қўшиб олади. Ижарадан Жавлон Мирабдуллаев, Дилшодбек Аҳмадалиевлар қайтарилади. Легионе футболчи Алимпиевич 2014 йилги мавсумнинг биринчи даврасида “Олмалиқ”даги ўйинлари орқали мухлисларга танилганди. Шунингдек, клуб академиясидан Достон Ҳамдамов, Акром Комилов, Забихилло Ўринбоев каби ёшлар етишиб чиқиб асосий таркибга кириш учун рақобатлашишга тайёр эдилар. Мураббий сифатида Сергей Лушан иш олиб борарди. У асосан ёш футболчиларга таянган ҳолда ўйин ташкил қиларди. Унинг даврида кўпгина иқтидорли футболчилар катта футболда ўз ўрнига эга бўлганини ҳам таъкидлаш жоиз. Буларнинг барчаси жамоанинг ОЧЛ гуруҳ босқичига чиқиши учун қилинди. Қуръа натижаларига кўра БААнинг “Ал Шабаб” жамоаси рақиблик қиладиган бўлди. Агарда, даража ва таркибни инобатга оладиган бўлсак назарий томондан фаворит улар эди. Шабабликлар таркибида бир қатор тажрибали ва юқори даражадаги футболчилар тўп тепарди.\nЭнрике Луваннор, Жуниньо, Карлос Вильянуэва, ҳамюртимиз Азиз Ҳайдаровлар ҳаракат қиларди. Бош мураббий бразилиялик Каио Жуниор қўл остида яхши жамоа шаклланганди. БАА чемпионатида ҳам совринли ўринлар учун курашарди. Баҳс 9 -февраль куни бўлиб ўтади. Гарчи ҳаво совуқ ва қор ёғганига қарамасдан стадионга кўплаб мухлислар ташриф буюради. Сергей Лушан тажрибали рақибга қарши ёш ва ғалабага чанқоқ бўлган ёшларни тушуради. Ҳужум учлигидан Ҳамдамов, Шомуродов, Ўринбоев жой олади. Кейинчалик бу трио йил давомида кўплаб голлар уради. Беллашувнинг дастлабки дақиқалариданоқ мезбонлар тўпни узида ушлашга ва рақибни тўпсиз ўйнатишга мажбур қилишади. 5 – дақиқа ўтиб бораётган пайт ўнг қанот ҳимоячиси Акром Комилов тезлик билан олдинга ўтади ва тўпни Элдор Шомуродовга оширади. Элдор эса ортиқча қийинчиликсиз Салим Абдулла қўриқлаётган дарвозани ишғол қилади.\nШундан сўнг меҳмонлар ҳам ҳужум уюштиришга, босим қилишга ҳаракат қилишади. Луваннорниг ўзи бир неча маротаба дарвозабон Мурод Зуҳуровнинг ҳушёрлигини синаб кўради. Аммо, узоқдан берилган зарбаларга аниқлик етишмайди. 35 – дақиқага келиб Элдор Шомуродов дублни расмийлаштиради ва қайсидир маънода ғалаба олиб келган тўпни киритади. Иккинчи бўлимда эса доимгидек рақиб орадаги фарқни йўққа чиқаришга, “Бунёдкор” футболчилари эса натижани сақлаб қолишга интилишади. Плей оффда фақат битта ўйин натижасига кўра ғолиб жамоа гуруҳ босқичига йўл оларди. Амалда йўлланма “қалдирғочлар”га насиб қилди. Аммо, пойтахт жамоаси гуруҳ баҳсларида иштирокини омадсиз якунлайди. Ҳаттоки, ғалаба нималигини билмайди. “Ал Наср”(3:3, 0:1), “Зобаҳан”(0:1, 5:2), “Лахвия”(0:2, 0:0) жамоалари билан дуранг ва мағлубият натижа қайд этади. Аммо, ички чемпионатда биринчи даврани мағлубиятсиз якунлайди. “Ал Шабаб” билан ўйин қаҳрамони бўлган Шомуродов, Достон Ҳамдамов билан биргаликда Олий Лигада жами 10та тўп киритиб жамоа тўпурари бўлади.\nАбдулазиз Исканданов тайёрлади.\nОЧЛ 2016. Плей офф. Ғарб минтақаси\n09.12.2016. Тошкент, “Бунёдкор” стадиони.\n“Бунёдкор” – “Ал Шабаб” 2:0\nБош ҳакам: Ким Донг Джин\nГоллар: Элдор Шомуродов 2, 35\n“Бунёдкор”: Мурод Зуҳуров, Акром Комилов, Акмал Шораҳмедов, Рустам Ашурматов, Жавлон Мирабдуллаев, Отабек Шукуров(Шаҳзод Нурматов), Шакер Зуаги, Александр Алимпиевич, Достон Ҳамдамов(Сато Минори), Элдор Шомуродов, Забиҳилло Ўринбоев(Баҳодир Насимов)\nТаққослаймиз: Осиё жамоаларининг қимматбаҳо юлдузлари 16\nИнтервью. Элдор Шомуродов: "Ўтган кунни тезроқ унутишга ҳаракат қиламан" 20\nАёл ҳакам, VAR ишлаган "Бунёдкор" - "Қўқон-1912" учрашувидан ГАЛЕРЕЯ 13\nМарат Мифтахутдинов: "Муаммоли чизиқ бу - ҳимоя" 1


“Вест Бромвич” клуби мухлиси 8 ҳафтага қамалди - EFFECT.UZ\nАнглиянинг “Вест Бромвич” клуби мухлиси 8 ҳафтага қамалди. Бу ҳақда “Sky Sports” хабар берди.\nКлуб мухлиси “Сток Сити”га қарши ўйиндан кейин ижтимоий тармоқ орқали ярим ҳимоячи Ромейна Сойерсани ирқчилик билан ҳақорат қилган. 50 ёшли эркак шунинг учун 8 ҳафтага қамалган. Шунингдек, у 500 фунт товон пули тўлаган.\nАввалроқ Буюк Британия бош вазири Англия футбол жамоани ирқчилик билан ҳақорат қилган мухлисларга мурожаат қилганди. Шунингдек, Борис Жонсон FIFA‘ни кескин чора кўришга чақиргани ҳақида хабар берилганди.\nTeglar:"Sky Sports", "Вест Бромвич", FIFA\nМашиналар нархи ўзгарган тақдирда, қўшимча маблағ тўлашга оид банд шартномада йўқ\nОктябрь ойи учун пенсия ва нафақа тўловлари нақд пул шаклида берилади


21:38, 10.05.2020 // 105096\n«Нима учун китобларни ёмон кўришади ва улардан қўрқишади? Чунки улар ҳаётимиз юзидаги ажинларни кўрсатиб туради», деган эди буюк ёзувчи Рэй Брэдбери ўзининг машҳур асарларидан бирида. 1933 йилнинг 10 май куни Берлиндаги майдонлардан бири катта гулхан ёруғидан чароғон эди. Аммо бу гулханда китоблар ёнарди…\nГитлер ҳокимият тепасида\n1933 йил 30 январда Веймар Республикаси канцлери этиб Адольф Гитлернинг тайинланиши, национал-социалистлар томонидан ҳокимиятни реал эгаллаш жараёнининг бошланганини кўрсатиб берди. Фашистлар ягона давлат бошқарувини исташларини яширмади, барча давлат институтлари NSDAP’нинг тўлиқ назоратига бўйсундирилди.\nНацистларнинг тоталитар диктатурасининг ўрнатилиши — бу қонун устуворлиги пойдеворини бузиш, демократик институтларни йўқ қилиш, шунингдек, немис жамияти ва маданиятини нацистлар мафкурасига мувофиқ ўзгартиришни англатарди. Террорни репрессив механизмга айлантириш, оммавий алоқа воситаларини тўлиқ назорат қилиш ва уларни расмий ташвиқот органларига айлантириш каби ушбу тажовузкор жараёнларда давлат ва жамият институтлари муҳим аҳамият касб этди.\nХалқнинг ўзи шуни истарди\nАслида, Германияда ҳокимият тепасига национал-социалистларнинг келишини аҳолининг катта қисми қўллаб-қувватлаш билан кутиб олганди. Ушбу воқеаларнинг гувоҳи, немис журналисти ва публицисти Себастиан Хаффнер ўзининг 1987 йилда Мюнхенда ёзилган «Бисмаркдан Гитлергача: ўтмишга назар» деб номланган китобида бу ҳақида шундай дейди: «Халқ орасида демократиядан қутулиш ва озодлик туйғуси жуда кенг тарқалган эди. Аксарият одамлар энди демократияни истамасдилар, демократия нима қилиб берди? Одамлар ҳақиқатдан ҳам янги ўзгаришларни хоҳларди: таниқли етакчи шахс қўл остидаги партияларсиз ҳукумат».\nФашистларнинг тажовузкорликлари ростдан ҳам катта ижтимоий қаршиликка дуч келмади. Аксинча, 1933 йилнинг биринчи ойларидаги репрессив кампаниялар Германия фуқароларининг фаол иштирокида бўлиб ўтди.\nРейхстагга ўт қўйилишидан фойдаланиб, яҳудийларнинг дўконлари ва корхоналарини бойкот қилиш, мустақил касаба уюшмаларини йўқотиш, ирқчиликка асосланган қонунлар ишлаб чиқиш каби ишлар амалга оширилди.\nМасалан, «Профессионал давлат хизматини тиклаш тўғрисида»ги қонун қабул қилинди, унга кўра, барча давлат идораларидан яҳудий миллатига мансуб одамлар ҳайдалди. Шу сингари қатор репрессив чоралар ва «Немис бўлмаган руҳиятга қарши ҳаракат» каби акциялар жамиятда фашистлар мафкурасининг ўрнатилишида муҳим роль ўйнади.\nДоктор Геббельс ишга киришди\n1933 йилдан бошлаб фашистларнинг таълим ва тарғибот вазири бўлган Йозеф Геббельс немис санъати ва маданиятини фашистларнинг мақсадларига мослаштира бошлади. Маданий ташкилотларни яҳудийлардан ва бошқа сиёсий ишончсиз шахслардан ёки нацистлар томонидан «бузилган» деб ҳисоблаган санъат асарларини яратган шахслардан тозалаш бошланди. Нацистларнинг ушбу ҳаракатининг бошида немис университетлари талабалари турар эди. Ўрта синф вакилларидан ташкил топган талабаларнинг миллатчилик ва антисемитизм ғояларига йўғрилган ушбу ташкилотлари йиллар давомида Германия тарихидаги ўз вазифасини бажарди.\nБиринчи жаҳон урушидан кейин кўплаб немис талабалари Веймар Республикасига (1919-1933) қарши бўлган ва ўзларининг сиёсий келишмовчиликлари ва адоватларини ифода этишнинг энг мақбул воситаси национал-социализм ғояси эканига ишонган.\nФашистлар Германиясининг талабалар бирлашмаси 1933 йилнинг 6 апрелида бутун мамлакат бўйлаб «Антигерман руҳиятига қарши ҳаракат» деб номланган акциялар ўтказилишини эълон қилади, бу акциянинг энг кульминацион қисми «олов билан тозалаш» эди. Ушбу даҳшатли шов-шувга айланган рамзий акт 1933 йил 10 майда бўлиб ўтди. Университет талабалари давлат цензураси ва тотал назорат даврини бошлаб берган ушбу ишга қўл урди. Улар 25 минг жилддан ортиқ бўлган «Германияга қарши» китобларни оловда ёқди.\nШу куни кечқурун радикал ўнгчи талабалар Германиянинг 34 та шаҳри бўйлаб «Антигерман руҳиятига қарши» машъалалар намойишини ўтказди. Маросимда юқори мартабали нацистлар, профессорлар, университет ректорлари ва талаба ташкилотлари раҳбарлари иштирокчи ва томошабинларга мурожаатлар йўллади. Тадбир сўнгида талабалар тантанали равишда «исталмаган» китобларни гулханга ташлади ва «олов қасамини» ичди. Бу ҳаракатлар оркестрнинг шўх куй-қўшиқларига уланиб кетди.\nНемис маънавиятига ёт китоблар\nЎша кеча талабалар ёқиб юборган китоблар ичида Бертольд Брехт каби таниқли социалистларнинг асарлари, коммунизм тушунчасининг асосчиси Карл Маркс китоблари, буржуа танқидчилари, масалан, австриялик драматург Артур Шницлер ва «бузуқ ташқи таъсир кўрсатувчи» дея аталган америкалик ёзувчиси Эрнест Хемингуэйнинг романлари бор эди. Шунингдек, Нобель мукофоти совриндори Томас Манн ва кўплаб бестселлерлар муаллифи Эрих Мария Ремаркнинг китоблари ҳам ёқилган.\nРемаркнинг нацистлар мафкурасига қарши бўлган, урушнинг асл таърифини жуда кучли тарзда очиб берган «Ғарбий фронтда ўзгариш йўқ» деб номланган асари ҳам ўтга ташланган. Қора рўйхатга киритилган бошқа ёзувчилар қаторига америкаликлардан Жек Лондон, Теодор Драйзер ва Хелен Келлер кирган. Чунки улар ўз асарларида ижтимоий адолатга ишонган, ногиронларнинг ҳуқуқларини ҳимоя қилган ва тинчликпарварликни тарғиб қилган. Шунинг учун бу рўйхатдан жой олган.\n10 май куни мамлакат бўйлаб бўлиб ўтган ушбу тадбирлар муваффақиятли ўтди ва матбуотда кенг ёритилди. Иштирокчиларнинг чиқишлари, қўшиқлари ва тантанали нутқлари кўплаб немис радио тингловчиларига «жонли» тарзда етказилди. Табиийки, китоблари ёқиб юборилган муаллифлар орасида Франц Верфель, Макс Брод ва Стефан Цвейг каби яҳудий ёзувчилари ҳам бор эди.\nҲозирда ҳар йили Германияда «Ёқилган китобларни хотирлаш куни» каби тадбирлар ўтказилади. Ушу тадбирларда бугунги немис талабалари ўша машҳур муаллифларнинг китобларини биргаликда ўқийди ва бир-бирига ҳадя қилади.\n1995 йилда Берлиннинг Бебельплац майдонида яҳудий скульптори Миха Улман томонидан ўзига хос монумент яратилган, майдонга ўра қазилиб, кичкина хона қилинган, майдондан ўтар экансиз, бу хонани ердаги ойнали туйнук орқали кўришингиз мумкин. Хонанинг ичида эса тахминан, 20 минг дона китоб сиғадиган пештахталар қилинган, аммо бу пештахталарнинг бўшлигига кўзингиз тушади...\nЮқорида сиз ўқиган воқеанинг энг қизиқ томони шунда эдики, нацистлар ёқиб юборган китобларнинг ичида ўн тўққизинчи асрнинг машҳур немис шоири Генрих Гейненинг 1820 йилда ёзган шеърий тўпламлари ҳам бор эди. Унда шоир «Қаерда китоблар ёқилса, кейинчалик у ерда одамлар ҳам ёқилади», деган сўзларни айтган. Дарҳақиқат, ҳокимият тепасига келиб, китобларни ёқишдан иш бошлаган нацистлар орадан ҳеч қанча вақт ўтмасдан бутун дунёга Иккинчи жаҳон уруши деб номланган оловни ёйишди ва унда миллионлаб инсонларнинг кули кўкка совурилди...\n17:46, 31.05.2020 // 211961\n21:08 Кеча // 106633\n11:50 Кеча // 103287\n14:37 Кеча // 91302\n17:22 Кеча // 88196


КЕНГ БИР ФАЗО, БУЮК МАШҚ МАЙДОНИ, УНУТИЛМАС ХОТИРА\nМаънавият 01.10.2019 243\nШундай асарлар борки, минг йиллардан буён инсониятнинг маънавий мулки саналади. Улар ирқи, миллати, дини, тили, ёши ва мамлакатидан қатъи назар барча инсонларга инсоф, ҳалоллик, ростгўйлик, меҳр-оқибат, мардлик, адолат ва кечиримлилик фазилатларини сингдириб келмоқда. Ана шундай китоблардан бири Шарқда "Калила ва Димна" номи ила машҳур бўлган ҳиндларнинг "Панчатантра" ("Беш ҳикмат") асаридир.\nУшбу асар қадим замонларда ҳинд файласуф олимлари томонидан ҳинд фольклори асосида яратилган. У жуда кўп тилларга таржима қилинган, шу жумладан, Эрон шоҳи Ануширвон (531-579) даврида Ҳиндистондан келтирилиб, паҳлавий тилига ўгирилган. 1898, 1913 ва 1977 йилларда ўзбек тилида нашр этилган.\nАсардаги ривоятлар ҳайвонлар ва қушлар тилидан нақл этилади. Хўш, нега? Бу саволга жавобни асар муқаддимасидан топиш мумкин: "Бу китобнинг мазмун ва мақсадини жоҳил кимсалардан пинҳон тутиш учун ундаги ривоятлар ҳайвонлар ва қушлар тилидан нақл этилади. Беақл одамлар учун унинг мазмуни юзаки кўринар, аммо фаросатли одамлар эса ундан ғоят чуқур, ибратли маъно жавоҳирларини топадилар, манбалари жуда бой ва гўзал эканлигини кўрадилар. Бу китоб файласуф учун - кенг бир фазо, ақл учун - буюк машқ майдони, китоб мухлислари учун - унутилмас хотира, маъносига тушунадиганлар учун - ажойиб бир ибрат хазинасидир".\nАсарда, содда тил билан айтганда адолатли ва оқил давлат бошлиғи, ор-номусли, инсофли ва диёнатли давлат хизматчилари, халқу давлат манфаати йўлида фидойи, садоқатли ва жамиятдаги муаммоларга оқилона ечим топа оладиган вазиру уламолар ҳақида фикр юритилган. Фисқу фасод, жоҳиллик, ҳасадгўйлик, иккиюзламачилик, мақтанчоқлик, бойликка ружу қўйиш ва қаҳру зулмли бўлиш қораланган. Ҳушёрлик, зийраклик, яхшилик, ёмонларга қарши курашиш ва қийинчиликлардан қўрқмаслик улуғланган.\nКитобнинг шер ва ҳўкиз бобида дўстлар ўртасига низо солувчи иғвогарлар, алоқаси йўқ ишларга аралашувчи кишиларнинг кулги бўлиши, сабрли, чидамли ва юмшоқ муомалали бўлмасдан ҳеч ким олий мансабга эриша олмаслиги, баҳодир кишилар ё шоҳ хизматида бўлиши, ёхуд узлатга чекиниб зоҳидлик қилиши таъкидланган. Шоҳлар ҳар кимга қобилиятига қараб иш бериши кераклиги, истеъдодлилардан лаёқатсизларни устун кўрмаслиги, қаллобларни ошкора сийламаслиги шартлиги уқтирилган. Аксарият хизматкорлар шоҳга ҳақиқат ва кўнглидагини эмас, унга ёқадиган гапни топиб сўзлашга ҳаракат қилиши баён қилинган.\nЯна, асарда ёзилишича, амал берилган жасур ва ҳийлакор одамлар шу хос хислатлари билан мақсадига эришиш ва ҳийла билан жонини сақлашни яхши биладилар. Шоҳ хизматидаги нодон ва қўрқоқ одамлар эса ҳар қандай таънаю ҳақоратлар ва хўрликларга чидамли ҳамда ҳурмату обрў қозонишни ўйламас экан.\nУшбу китобни ўқиш давомида фикри бузуқ одамни тузатиб бўлмаслигига, шуури очкўз ва хасисликдан бегона, давлатидан мағрурланмаган ва камбағаллигидан руҳий тушкунликка тушмаганлар - одамларнинг энг марди эканлигига ишонч ҳосил қиласан.\nМутолаа асосида гумон билан дўстга душман бўлмаслик, бошлиққа эътироз ва дўстга маслаҳатни кўпчилик олдида бермаслик, илму ҳунарлилар ҳамиша истеъдодсизлардан панд ейиши боисини яна бир бор уқиб олиш бугунги давр кишилари учун ҳам жуда фойдали.\nУмуман, асарда ҳақиқат ва ҳикматлар баёни юксак нафосат билан ёритилганки, уларни англаш, сабоқ чиқариш учун китобни қайта-қайта ўқиш ва мушоҳада юритиш керак. Ана шунда бу асар албатта кўнглингиз мулкига айланади.\nМаълумки, XI асрнинг охирларида Ғарбий Эрон подшоҳининг набираси Кайковус ибн Искандар ўз ўғли Гиланшоҳга бағишлаб "Насиҳатнома" ёзади ва уни бобоси Шамсулмалик Қобус шарафига "Қобуснома" деб номлайди. Ушбу асар Шарқ халқлари орасида маълум ва машҳур бўлган дурдона манбалардан бири саналади. Уни ўзбек тилига биринчи марта 1860 йилда мутафаккир Муҳаммад Ризо Огаҳий таржима қилган.\n"Қобуснома"нинг асосини Қуръони карим суралари, пайғамбаримиз Муҳаммад соллаллоҳу алайҳи васаллам фаолияти ва кўрсатмаларини ифодаловчи ҳадислар ҳамда ҳикматли ҳикоялар ташкил қилади. Асар насиҳат тариқасида ёзилган бўлиб, қирқ тўрт бобдан иборат. Унда аввало парвардигори олам ва пайғамбарларни билиш шартлиги таъкидланиб, Аллоҳ берган соғлиқ ва неъматларга шукрона қилиб яшаш кераклиги, ота-онани иззат ва ҳурмат қилиш вожиблиги уқтирилади.\nШунингдек, китобда ҳар бир киши ҳунар ўрганиши шартлиги, ҳунарсиз кишининг ўзи ва бошқаларга фойдаси тегмаслиги айтилади. Бефойда сўзлаш фақат зиён келтириши, кўп одамлар орасида бир кишига насиҳат қилмаслик, ўзгаларга мулойим муомалада бўлиш ва яхшилик қилиш улуғланган. Ростгўй, ҳар сўзни ўйлаб гапириш, доно кишилар суҳбатида бўлиш, сир сақлай олиш, илмли киши ақлга таяниши лозимлиги, иллатларнинг олдини олишни истаган одам хасислик қилмаслиги ва элга эътиборли бўлиши кераклиги насиҳати барча учун доимо фойда келтириши тайин.\nАсарда шундай ибрат айтиладики, "овқат емоқ ва шароб ичишнинг ками яхши, умуман шароб ичмаслик икки жаҳон фойдасидир". Яна меҳмондорчилик, исрофгарчилик, мулк тўплаш, омонат, уй ва ер сотиб олиш масалалари, эр барча ихтиёрини хотинига бериб қўймаслиги кераклиги, фарзандлар тарбияси, дўстлик, шоҳ хизматида бўлиш кабилар юзасидан насиҳатлар қилинган.\nШунингдек, Кайковус: "Подшоҳ бўлсанг шошқалоқ бўлмагин, ростгўй бўлгин. Вазиринг ёш бўлмасин, унинг хеш ва ақраболарига амал бермагин. Фармонинг хор бўлса ўзинг хор бўласан", дея ўғлига қимматли йўриқларини берган. Меҳнатига яраша ҳақ олмаган давлат хизматчилари подшоҳ сирларини сотувчи бўлишини таъкидлаган.\nАна шундай ҳар замон учун наф келтирадиган ўгитларга бойлиги боис асар бир неча асрлардан буён жаҳон халқлари томонидан зўр қизиқиш билан ўрганиб келинмоқда.\nIX-X асрларда яшаган, Шарқ Уйғониш даврининг буюк мутафаккири Абу Наср Форобий "Арасту фалсафаси", "Илмларнинг келиб чиқиши тўғрисида" каби асарлари ва турли соҳаларга оид 160 дан ортиқ рисолалари билан дунё илм-фани ривожига катта ҳисса қўшган. Шу боис унга "Иккинчи муаллим", "Шарқ Аристотели" дея нисбат беришган. Унинг оқилона давлат тизими ва инсонпарвар жамият ҳақида ёзилган "Фозил одамлар шаҳри" асари айниқса диққатга сазовор.\nМазкур асарга Форобий қаламига мансуб китоблар, жумладан, "Фозил шаҳар одамлари қарашлари" ва "Талхису новомиси Афлотун" ("Афлотун қонунлар моҳияти ҳақида")дан намуналар киритилган. Унда қайд этилишича, кишилар ҳар бир инсон эҳтиёжини қондириш учун жамоага ва жамиятга бирлашадилар. Давлат, шаҳар, қишлоқ, маҳалла ва оила шу жамиятнинг турлари ҳисобланади. Бир-бирларига ёрдам берувчи, барча аҳолиси гўзал хулқли ва яхши ишлар қилишга интилувчи шаҳар - фозил одамлар шаҳридир.\nИнсон танасини юрак бошқарганидек, фозил одамлар шаҳрини раҳбар - раис бошқаради. Шаҳар - давлатга раҳбар бўлишнинг икки шарти бор. Биринчидан, инсон табиатида раҳбарлик қилиш қобилияти (маънавий ва ақлий етуклик) бўлиши зарур. Иккинчидан, бундай одам юқори мавқеи, инсоний фазилатлари, қобилиятлари билан халқ орасида ҳурмат қозонган бўлиши зарур. Раҳбарлик соҳасида тажриба орттириш ҳам муҳим.\nФозил одамлар шаҳри ҳокими қуйидаги фазилатлари билан ўз устун жиҳатларини намоён этиши жоиз: биринчидан, у соғ-саломат, иккинчидан, фаросати юксак бўлиши лозим. Учинчидан, кўрган ва эшитган нарсаларини эслаб қолиш ҳамда унутмаслик қобилиятига эга, тўртинчидан, зийрак, зукко ва ўткир зеҳнли бўлиши зарур. Бешинчидан, у фикрини содда, тушунарли ва эркин ифодалай олиши, олтинчидан, ўқиш, билим олиш ва маърифатга ҳавасли бўлиши керак. Еттинчидан, таом ейишда, ичимлик истеъмолида, аёлларга ҳавасда очофат бўлмай, ўзини тия олиши, саккизинчидан, у ҳақ ва ҳақиқатни, одил ва ҳақгўй одамларни севадиган бўлиши афзал. Тўққизинчидан, ўз қадрини билувчи, номус-ориятли ва улуғ ишларга интилувчи, ўнинчидан, мол-дунёга ўч бўлмаслиги лозим. Ўн биринчидан, адолатпарвар, жабр-зулм ва золимларни ёмон кўрувчи, ноҳақ жабрланганларга ёрдам берувчи, ўн иккинчидан, қатъиятли ва жасур, қўрқоқлик ва ҳадиксирашлардан йироқ бўлиши керак.\nАсарда баён этилишича, бу хислатларнинг барчасини жамлаган бир одам топилмаса, шу каби хислатларга кўпроқ эга бўлган икки киши ёки бир гуруҳ шахслар бирлашиб, ўзаро келишган ҳолда шаҳарни бошқаргани маъқул. Аксинча талаблар амал қиладиган шаҳарларда жаҳолат, зулм, тубанлик, амалпарастлик, ахлоқсизлик ва мақтанчоқлик авж олади. Улар ҳокимлари ҳам элу халқига мос одамлар бўлади.\nМутафаккир ўз асари орқали яна шундай пандларни баён этадики, уларни синчиклаб ўқиш, шу асосда мулоҳаза юритиш фойдадан холи эмас. Яъни, таъкидланишича, жамиятдаги қонунлар қисқа, содда ва тушунарли ҳамда кам бўлиши керак. Қонунларнинг кўплиги улар бир-бирига қарама-қарши келиши ва ишламаслигига сабаб бўлади. Умумга мўлжалланган ҳужжатлар шаҳар аҳлининг урф-одатлари ва ақл даражасига мос келиши, шунингдек, уларни тайёрлашда баркамол ақл ва юксак ахлоққа таянилган бўлиши шарт. Бунинг учун қонун чиқарувчилар билимдон ва ўзга тузумлардаги фаровонлик ҳамда ижобий жиҳатлардан хабардор бўлиши керак. Шаҳар аҳли тўқ, саводли, хушхулқ ва меҳр-шафқатли бўлса, қонунларга қатъий амал қилинади.\nХуллас, бу китобларни нафақат мутолаа қилиш, шу билан бирга уларда битилган ҳикоялар, ибратли насиҳату маслаҳатлар моҳиятини ҳам теран англаган ҳолда, ҳаётининг аъмолига айлантириш ҳар ким учун манфаатли бўлишига ишонаман.


Москвадаги ҳукумат уйи олдида Астараханда қурилаëтган масжидни йиқиб ташланишига қарши пикет ўтказилди.\nТадбирда 15 киши иштирок этди.\nНорозиларга кўра масжидни йиқиш учун қарор чиқарган Астраҳан ҳокимияти қонунга зид иш қилган¸ масжиднинг йиқилиши оммавий норозиликларга сабаб бўлиши мумкин.\nМасжидни йиқиб ташлаш тўғрисидаги қарор Астраҳан суди талабига биноан маҳаллий мамурият тарафидан қабул қилинган эди.\nМулозимларга кўра¸ маҳаллий мусулмонлар турар-жой қурамиз деб ер олишган ва уй ўрнига масжид қуришган.


Идлибдаги ҳаво ҳужумида камида 20 одам ҳалок бўлди\n22 январ 2021, Тошкент вақти: 16:53\nдекабр 05, 2016\nСуриянинг Идлиб шаҳрида якшанба куни ҳаво ҳужуми пайтида ҳалок бўлганлар сони камида 20 кишини ташкил қилди. Ҳалок бўлганларнинг уч нафари балоғатга етмаган боладир.\nСурия инсон ҳуқуқларини мониторнинг қилиш маркази тарқатган малумотларга қараганда, ҳаво ҳужуми оқибатида ўнлаб тинч аҳоли вакиллари ҳам яраланган.\nҲуқуқ фаоллари ҳаво ҳужуми Россия ҳарбий самолётлари томонидан амалга оширилган, деб таҳмин қилмоқда.\nИдлиб шаҳри қуролланган мухолифатнинг бирлашган отрядлари назоратида қолмоқда.


Ўзбекистонда турк сериаллари нима учун тақиқланди? - BBC O'zbek\nЎзбекистонда турк кўп серияли бадиий филмларининг намойишлари тўхтатиб қўйилган.\nДавлат назоратидаги "Ўзбекистон" телеканалида Туркиянинг "Аччиқ ёлғон" сериалининг такрорий намойиши тўхтатилган.\n"Ёшлар" телеканали эса "Келин" ва "Ишкомли уй" сериалларини кўрсатмай қўйган, "Келин" бадиий фильмининг давомини кўриш учун телевизорни бураган томошабинлар телесериал техник сабаб туфайли намойиш тўхтатилгани ҳақидаги эълонни кўрганлар.\nИнтернетда нафақат Ўзбекистон давлат телеканаллари, балки нодавлат телевидениеларида кўрсатилаётган Турк бадиий филмлари нега тўхтатилгани ҳақида баҳс-мунозара бошланган.\nЎзбекистон расмийлари ушбу қарор сабабини изоҳламаганларидан Турк сериалларининг тўхтатилиши яқинда Ўзбекистондан Турк бизнесменларининг чиқариб юборилиши билан боғлиқлиги ҳақидаги тахминлар ҳам ўртага ташланмоқда.\nХалқаро ташкилотлар Ўзбекистон телеканалларида жамиятдаги долзарб мавзулар муҳокама этиладиган сўз эркинлиги таъминланган кўрсатувлар ўрнига жуда кўп сонда хорижий ва миллий сериаллар ва енгил-елпи кўрсатувлар эгаллашига эътибор қаратадилар.\nТурк сериаллари намойиши ўзбекистонлик журналист Нарзулла Охунжоновга кўра, " миллий қадриятларга зид деб топилгани учун " тўхтатиб қўйилган бўлиши мумкин.


МХХ анатомияси. Иноятов ва бошқалар\n13 апрел 2021, Тошкент вақти: 16:12\nРустам Иноятов МХХни қарийб 20 йилдан бери бошқаради.\nЭътиборингизга ҳавола қилинаётган мақолани Озодлик 2014 йилнинг 13 июнида "Ўзбекистон МХХнинг мутлақ раиси 70 ёшга кирди" сарлавҳаси остида эълон қилган эди.\n"МХХнинг мутлақ раиси" шу мақола эълон қилинган кундан 3,5 йил ўтиб, 2018 йил, 30 январь куни лавозимидан истеъфога чиқарилди.\nНафақат Иноятов, балки МХХнинг тарихига ҳам қисқа назар ташланган мақолани бугун ўзгартишларсиз қайта эълон қиляпмиз.\nЎзбекистон Миллий хавфсизлик хизматини қарийб 20 йилдан бери бошқариб келаётган Рустам Иноятов 70 ёшни қаршилади. Тошкентдаги манбалар хабарига кўра, хавфсизлик хизмати раиси -- оғир хаста экани ҳақида йиллардан буён тинмаётган миш-мишларга қарамай -- камтарона даврада ўтказган юбилейида тетик, бардам кўринган ва ҳатто, "хослар" даврасида ўз соғлиги учун қадаҳ кўтарган.\nЎзбекистон Миллий хавфсизлик хизматининг сўнгги бир неча йил давомида соғлиги ёмонлашгани ҳақида миш-мишлар тинмай келаётган раиси Рустам Иноятов 70 ёшни қаршилади.\nТошкентлик мустақил журналист Сергей Ежковнинг ёзишича, 22 июнь куни оз сонли яқинлари даврасида юбилейини нишонлаган МХХ раиси, "тетик, бардам кўринган ва ҳатто, ўз соғлиги учун қадаҳ кўтарган".\n1995 йилнинг 26 июнидан бери Ўзбекистон МХХ раиси лавозимини эгаллаб келаётган Рустам Иноятов собиқ СССРдан қолган қудратли тизимни тўлиғича ўз назоратига олди ва Ўзбекистоннинг чорак аср давомидаги мутлақ раҳбари – Ислом Каримовгагина бўйсунадиган тузилмага айлантирди.\nНатижада, Ўзбекистон Миллий хавфсизлик хизмати бугунга келиб давлат ва миллат манфаатлари ҳимояси учун разведка ва контразведка фаолияти билан шуғулланадиган тузилма эмас, балки мамлакатнинг 30 миллионлик аҳолисини қўрқувда ушлайдиган жазо машинасига айланди, дейди кузатувчилар.\n1991 йилнинг 26 сентябри, Ўзбекистон Республикаси ўз мустақиллигини эълон қилганидан 27 кун ўтиб, Ислом Каримов “Ўзбекистон Миллий хавфсизлик хизмати ташкил қилиш тўғрисида”ги фармонга имзо чекди.\nАтрофда ҳали мустақиллик эйфорияси босилмаган бўлса-да¸ бу фармон Ўзбекистон Олий Кенгашининг 11- чақириқ навбатдан ташқари 7-сессиясида жилла қурса битта депутатни ҳушëр торттирди ва Тошкент шаҳар Куйбишев туман Халқ депутатлари кенгаши раиси Шуҳрат Нусратов бу фармонни бекор қилишни сўраб, ўшанда Ўзбекистондаги олий ҳокимият идораси бўлган парламентдаги халқ вакилларига мурожаат қилди:\nЎзбекистон ўз мустақиллигини эълон қилгунга қадар¸ бирорта ўзбек Москванинг Тошкентдаги асосий таянчи ҳисобланган бу идора раҳбарлигига келтирилмаган. Ўзбекистон КГБсини Брежнев замонида Мелкумов Леон Николаевич (1978-1983 йиллар)¸ сўнгра Головин Владимир Александрович (1983-1986 йиллар) ва Моргасов Анатолий Сергеевич (1986-1991 йиллар) бошқарган. Бу идора тепасига биринчи ўзбекни 1991 йилда Ўзбекистон Коммунистик партиясининг 1-котиби Ислом Каримов олиб келади. Бу вазифага Каримов Қашқадарëда обком бўлиб юрган пайтида унинг ишончига кирган Қашқадарë КГБси раҳбари Ғуломжон Алиев тайинланади.\nҲозирга келиб¸ Рустам Иноятов нафақат КГБ/МХХ¸ балки мустақил Ўзбекистон ҳокимият тизимлари тарихида ўз курсисида энг узоқ ўтирган амалдор бўлиб қолмоқда.\nВазни 140 килога бориб қолганидан қийналиб ҳаракатланиши¸ қандли диабетдан азият чекиши ҳақидаги овозаларга қарамай Рустам Иноятов¸ Ўзбекистон ҳукумати ичидаги манбаларнинг Озодликка айтишича¸ бугун мамлакатда Ислом Каримовдан кейинги иккинчи қудратли шахс бўлиб қолмоқда. Мустақил Ўзбекистон Миллий хавфсизлик хизмати фаолиятининг 19 йили бир шахс раислиги остида ўтгани боис¸ Рустам Иноятовни ўзбек хуфя хизматининг "отаси" ва бу идора фаолияти йўналишлари муаллифи, дейиш мумкин.\nОрадан 23 йил ўтиб....\nСобиқ депутат Шуҳрат Нусратовнинг қўрқинчли башорати¸ ҳатто собиқ кгбчиларнинг эътироф этишича¸ тўлиқ амалга кўчди. СССР КГБси – Давлат хавфсизлик қўмитаси сафида 26 йил ишлаб¸ 1988 йили истеъфога чиққан Мели Қобилов¸ Ўзбекистон МХХ си қонун ва назоратдан ташқаридаги тизимга айлангани¸ оқибатда 2014 йилга келиб халқ бошига яна 37-йиллар даҳшати тушганини айтади:\n- MXXчиларнинг қилаëтган ишлари ҳозир бебошликдан бошқа нарса эмас. Ҳозир бебош бўлиб кетган, контрол йўқ. 1937 йилда ҳам партиянинг контролидан чиққандан кейин ўша репрессиялар бўлиб кетган эди. 1937 йилларда бебошликлар бўлиб кетган эди. Ҳозир ҳам худди шундай¸- дейди ëши 70 дан ошган собиқ кгбчи Мели Қобилов.\n- Бундан 12 йил аввал МХХда нисбатан маданий¸ интеллектуал жиҳатдан етук ва қанчалик бемаъни бўлиб эшитилмасин¸ суҳбатидан маза топиш мумкин йигитлар ишлар эди. Бу гапни мен шахсан ўз тажрибамдан келиб чиқиб айтаяпман. Мен Ички ишлар вазирлиги ертўласида ўтирганман ва МВД жаллодлари олдида мххчилар фариштадек кўринган эди. МХХдагилар гумон қилинаëтган шахсни урмас¸ қийноққа солмас¸ у билан фақат фактлар асосида гаплашар эди ўшанда. Ўша пайт МХХ ҳали ўз фаолият йўналишидан ҳам бутунлай тоймаган¸ асосан стратегик аҳамиятга эга рангли металлар контрабандаси¸ наркотиклар савдоси билан шуғулланган гуруҳ ва шахслар билан шуғулланар эди. МХХ қўлга олиб қамалган камерадошларим асосан шунақа жиноят билан олинганлар эди¸- дейди 90-йиллар охирида иқтисодий фаолияти туфайли МХХ “назарига тушган” Евгений Дъяконов.\n“16 феврал Тошкент портлашларидан сўнг Ислом Каримов Иноятовдан террорчи ва экстремистлар рўйхатини¸ уларни қамоққа олиш учун¸ Алматов етакчилигидаги ИИВга беришни талаб қилади. Ўзини Алматов хизматига бўйсундирилган деб ҳис қилган Иноятов Каримовдан МХХга экстремизм ва террорчиликда гумонланаëтганларни сўроқ ва тергов қилиш ваколатини ўз идорасига беришни сўрайди. Президент бу сўровга гумонланаëтганлардан кўрсатма олишда милиция тажрибасини қўллаш шарти билан рози бўлади. Иноятов эса¸ боши устида Самарқанд клани булутлари қуëқлашаëтгани боис¸ МХХ қўпол методлар билан иш кўрмаслиги лозимлигини билса-да¸ Каримов шартига кўнади”¸ деб ëзади ўзи мххчи экани тахмин қилинадиган Усмон Ҳақназаров 1999 йилдан бошлаб МХХ фаолият доираси ва ишлаш услубидаги кескин бурилишни шарҳлар экан....\n- Оддийгина хавфсизлик хизматининг яширин бўлинмалари бор. Бу бўлимларни энг оддий ходимларига ҳам ўлдириш ҳуқуқи берилган. Давлат уларнинг фаолиятини ҳуқуқ билан кафолатлаб қўйган. Улар ҳеч қандай жавобгарликка тортилмайди¸- деган эди Икром Ëқубов.\nШунақа нарсалар бўлдики, журналистларни олиб келди ўзлари топиб. Шунда “Фалончани фалондай, буни ундай дейсан” деган эди, “Мен уни унақа дея олмайман” десам, “Дейсан. Мен нима десам, шуни гапирасан. Бўлмаса, оилангни олиб келиб мана бу ерда кўзингнинг олдида қийнаймиз¸ зўрлаймиз” деб мажбур қилиб ўзининг гапини гапиртирди. Бошқа вариант қолмас экан. Мана телевизорларда кўраяпмиз инсонлар чиқиб гапираяпти. Булар ҳаммаси нотўғрилигини ўз кўзимиз билан кўрганмиз. Бошимиздан ўтказдик бу нарсаларни. Буларнинг имконияти ҳақиқатан кенг. Бориб уйдагиларни ҳам олиб келиши мумкин. Кимни хоҳласа шуни қамашга, хоҳлаган нарсасини қилишга имконият яратиб берилган эканда буларга¸- дейди бугун хориждан бошпана топган Одилжон Мақсадалиев.\nМХХнинг 2000 йилларга келиб қарор топган иш методлари ҳақида яна бир гувоҳлик кўрсатмасини 2007 йил июлида Қирғизистоннинг Қадамжойидан Водилдаги ўз дўконига сотиш учун кир ювиш порошоги олиб келаëтган фарғоналик ўқитувчи аëл Муножот Омонжонова беради. Бу аëлнинг на диний экстремистлар ва на сиëсий мухолифатга алоқаси бор:\nМХХ бошлиғи турмуш ўртоғим ва мени “Асфалт йўлга ëтасанлар. Устларингдан машина босиб ўтади” деганида, турмуш ўртоғим “Менинг хотинимни тегманглар. Уч нафар фарзандим бор. Мен ўзим ëтаман. Тегманглар унга” деб асфалтга эмаклаб борди. Шундай устимдан учаласи ҳам юриб тепганида ҳушимдан кетибман. Ҳушимга келганда МХХ менга дўқ-пўписа қилиб, “Агар бизни айтсанг, қириб ташлайман” деди. Оддий порошокка шунчалик хўрланаман деб хаëлимга келмаган эди¸- деган эди Озодлик мухбири билан йиғи аралаш гаплашган Муножот Омонжонова.\n- Ҳозир писта сотадиган билан ҳам МХХ шуғулланади¸ сақич сотадиган билан ҳам шу шуғулланади. Ҳозир ўзига берилган вазифасига бошқа нарсалар ҳам аралашиб кетди. Давлатга қарши жиноятлар эмас¸ ҳамма нарса билан – савдогар билан ҳам¸ тадбиркор билан шулар шуғулланадиган бўлган. Ҳозир прокуратуранинг ваколатига берилган¸ милициянинг ваколатига берилган моддалар билан ҳам МХХ шуғулланиб ëтибди. Ҳозир билганини қилиб ëтишибди¸ истаган методини қўллаб бўлмаган жиноятларни топиб¸ бўйнига қўйишаяпти. Қайсики ишга СНБ аралашган бўлса бўлди, ўша одамга¸ албатта¸ срок берилади. Ўзбекистон Жиноят Кодексида нечта модда бўлса¸ бугун ҳаммаси билан МХХ шуғулланаяпти¸- дейди СССР КГБсининг собиқ ходими.\nЎзбекистон МХХси оталари¸ аслида муҳобаратнинг янги тизимини яратгани йўқ¸ улар фақат “контора”ни эски – Сталин давридаги иш услубига қайтаришди¸ дейди ўзбекистонлик журналист Евгений Дъяконов.\n- Бу жараëн¸ айниқса¸ Зокир Алматов Ички ишлар вазири лавозимидан кетганидан сўнг тезлашиб кетди. Агар авваллари ИИВ МХХ ни мувозанатда ушлаб келган бўлса¸ Андижон воқеаларидан сўнг Иноятов ўз асосий рақиби Алматовни йўқ қилди ва ИИВ нинг аксар ваколатларини ўз қўлига олди. Бугун Ўзбекистон ИИВ си ҳам¸ прокуратураси ҳам¸ Мудофаа вазирлиги ҳам ММХ чизган чизиқдан чиқа олмай қолган. Сталин замонидаги каби¸ бугун мамлакат ҳаëтининг барча соҳасига оид қарор МХХ рухсатисиз қабул қилинмайди. Ўзбекистон оммавий ахборот воситалари авваллари Матбуотчилар кўчасидаги КГБ биносидан бошқарилган бўлса¸ бугун ҳар бир газета идорасида “контора” офицерлари ўтирибди¸- дейди ўзбекистонлик журналист.\nПостсовет давлатларидаги махфий хизматлар таҳлили билан шуғулланадиган Россиядаги Agentura.ru агентлигининг ëзишича¸ 2004 йилга келиб Ўзбекистон МХХси таркиби 1991 йилгига нисбатан 26 бараварга ошган ва қуролли кучлари ва хизматчилари сони жиҳатдан Мудофаа вазирлигидан ўзиб¸ ИИВ дан кейин иккинчи ўринга чиққан.\nАйрим Россия нашрларига кўра¸ 2005 йил 13 май куни Андижонда юзага чиққан қонли воқеалардан сўнг Ички ишлар ва Мудофаа вазирлиги қошидаги махсус кучлар ҳам МХХга бўйсундирилган¸ 2009 йилга келиб эса¸ ИИВнинг сараланган офицерлардан иборат “БАРС” махсус гуруҳи (спецназ) бутунлай тарқатиб юборилган¸ айни пайтда МХХ таркибидаги “Ц” аксил-террор гуруҳи ва “ОК Ташкент” “спецназ” отряди кучайтирилган.\nТахминларга кўра¸ махсус амалиëтларни бажаришга мўлжалланган қуролли гуруҳлар сони ва таркиби жиҳатдан ҳозирга келиб МХХ ИИВдан ўзиб кетган ва бундай гуруҳларга амалиëт давомида террорчиликда гумон қилинган шахсларни огоҳлантиришсиз отиб ташлаш ваколати берилган.\nҚонунда МХХ ҳам “прокурор назоратида” деб айтилади. Ваҳоланки, прокурорнинг ишини амалда булар назорат қилаяпти. Қайси прокурор МХХ ни назорат қила олади¸ керак бўлса эшигидан кира олмайди. Контрол ҳам йўқ, бало ҳам йўқ, баттар ҳам йўқ¸ ҳеч нарса йўқ. Истаган нарсасини қилади, истаган нарсаси бўлади¸ тамом. СНБ аралашдими¸ дод деб туради милиция терговчиси ҳам, прокурорнинг терговчилари ҳам. МХХ нинг назоратидами¸ булар ҳеч нима қила олмайди. Қўлга олинган одам¸ айби борми¸ йўқми¸ муқаррар жазо олиши керак, ўтириши керак¸- дейди СССР КГБси таркибида 26 йил хизмат қилган Мели Қобилов.\n- Афсуски¸бу хизматни назоратга олиб бўлмайди. Чунки Ўзбекистондаги сиëсий тузум бунга йўл бермайди. МХХ моҳиятини ўзгартириб¸ уни миллат ва давлат манфаатларига хизмат қилдириш учун¸ биринчи галда¸ сиëсий тузумнинг ўзини ўзгартириш керак. Ўзбекистондаги ҳозирги давлат қурилиши доирасида МХХни халқ ва жамоатчилик назоратига олишга на Каримов ва на хизматнинг ўзи йўл қўймайди. Чунки Каримов ҳокимиятининг жон томири айнан ҳозирги шаклдаги МХХ ва бу тизим роли ўзгарган кун Каримов ҳам ҳокимиятдан кетишини билади¸- дейди Қозоғистон Миллий хавфсизлик қўмитасининг истеъфодаги полковниги Арат Нарманбетов.\n“Албатта¸ йўқ! Нега деган савол жавоби эса оддий¸ - дейди бу хизматга яқин манба Озодлик билан микрофонсиз суҳбатда¸ - бугун МХХ да ўтирган энг паст ваколатли ходимдан унинг энг тепасида ўтирганларга қадар ҳаммасининг ўз даражасига мос бизнес ҳудуди¸ доимий даромад манбаи бор. Солиққа тортилмайдиган бу даромаддан ташқари¸ МХХ ходимлари Каримовга садоқат билан хизмат қилаëтгани учун мамлакатда энг катта ойлик билан таъминланган¸ уларга давлат ҳисобидан уй-жой билан берилади¸ боз устига¸ улар оиласи хавфсизлиги ҳам кафолатланган. Нақд турганда улар насия учун бунча имтиëздан воз кечиб¸ бирор ўзгаришга йўл бермайдилар.”\nМақола илк бор 2014 йилнинг 13 июнида "Ўзбекистон МХХнинг мутлақ раиси 70 ёшга кирди" сарлавҳаси остида эълон қилинган эди.


ӨЗБЕКИСТАН РЕСПУБЛИКАСЫ БИРИНШИ ПРЕЗИДЕНТИ ИСЛАМ КӘРИМОВТЫҢ 80 ЖЫЛЛЫҒЫ\nЕркин Қарақалпақстан Вести Каракалпакстана 11:32:27, 23.02.2019\nБИРИНШИ ЕЛБАСШЫМЫЗҒА АРНАЛДЫ\nЕлимиздиң Биринши Президенти, уллы мәмлекетлик ҳәм сиясий ғайраткер Ислам Кәримовтың 80 жыллық юбилейи республикамыздың барлық орынларында кең түрде белгиленди. Усы мүнәсибет пенен ушырасыў кешелери, таңлаўлар ҳәм спорт жарыслары шөлкемлестирилди.\nСоны айрықша атап өтиў керек, Биринши Президентимиз елимизде дене тәрбиясы ҳәм спортты раўажландырыўға, саламат турмыс тәризин қәлиплестириў арқалы халықтың, әсиресе, өсип киятырған жас әўладтың денсаўлығын беккемлеўге айрықша итибар қаратқан еди. Әйне оның басламасы менен шөлкемлестирилген Балалар спортын раўажландырыў қоры тәрепинен мәмлекетимиздиң барлық орынларында спорт объектлери салынып, ҳәр қыйлы инвентарьлар менен тәмийинленди. Усы қордың жәрдеминде 2016-жылы 20-октябрь күни мектебимиз қапталынан 12х24 метр көлеминде спорт зал салынып, пайдаланыўға берилген еди. Бул тек мектебимиз ушын ғана емес, ал, «Саманкөл» аўыл пуқаралар жыйынына қараслы «Қамысшалы» елаты турғынлары ушын да әжайып саўға болды.\nБиринши Президентимиздиң туўылған күни Хожели районлық халық билимлендириў бөлимине қараслы 20-санлы улыўма билим бериў мектебинде де белгиленди. И.Кәримовтиң естелигине бағышланып мектебимиз муғаллимлери ҳәм техник хызметкерлери арасында спорттың волейбол ҳәм баскетбол түринен жарыс шөлкемлестирилди. Оғада қызықлы өткен жарыс жуўмағында баскетбол бойынша муғаллимлер, волейбол бойынша болса техник хызметкерлер командасы жеңимпаз болды.\nЖарыс жеңимпазлары мектебимиз басшылығы ҳәм Хожели районлық кәсиплик аўқамлары шөлкеми тәрепинен таярланған диплом ҳәм естелик саўғалары менен сыйлықланды.\nХожели районлық халық билимлендириў бөлимине қараслы\n20-санлы улыўма билим бериў мектеби директоры.\nСәне: 06.02.2018 10:16:30


Янги шахмат-шашка майдончасидан бемор болалар фойдаланишмоқда\nСпорт турларидан шахматнинг инсон ақл-закосини чархлаб, ақлий қобилиятни шакллантиришдаги роли беқиёсдир. Фарзандни кичик ёшдан бошлаб шахматга қизиқтириш ва зарур шарт-шароитни яратиб бериш унинг баркамол инсон бўлиб вояга етишига замин ҳозирлайди. Партиянинг ушбу спорт турини ёш авлод вакиллари орасида кенгроқ тарғиб этиш мақсадида бир қанча лойиҳа ва ғояларни илгари суриб келаётганлигининг боиси ҳам айнан шунда. Жумладан, “Фарзандлари соғлом юрт – қудратли бўлур” лойиҳаси доирасида партия ташаббуси билан мактабгача таълим муассасаларида болажонлар учун шахмат-шашка майдончаларининг ўрнатиб келинаётганлиги бунга далилдир. Партия томонидан бу ташаббуслар ҳали давом этмоқда. Хусусан, яқинда Ўзбекистон “Адолат” СДП Ховос туман Кенгаши томонидан Ховос бирлашган тармоқ шифохонаси “Болалар бўлими”га ана шундай шахмат майдончаларидан бири ўрнатилди. Шифохонага даъволаниш учун келган бемор болалар ушбу майдончадан мароқ билан фойдаланишмоқда. Бу уларнинг тезроқ соғайиб оёққа туришлари ҳамда ақлини чиниқтиришларида қўл келмоқда. Шохиста Юсупова, Ховос бирлашган тармоқ шифохонаси Болалар бўлими бекаси, партия аъзоси: — Ўзбекистон “Адолат”СДП Ховос туман Кенгаши томонидан шахмат майдончасининг Болалар бўлими шифохонамизга ўрнатилганлиги бизга ўзгача сурур ва завқ бағишламоқда. Негаки, бу масканда қанчадан-қанча болалар касаллик билан курашишади. Уларнинг касалликга қарши курашувчанлигини ошириш учун руҳий ва ақлий таъсир воситалари ҳам зарур. Бу майдончада шахмат ўйнаб бемор болалар, шубхасиз, иммунитетлари ошади. Ҳаётга бўлган интилишларини кучайтиради. Майдонча ўрнатилиши билан бемор болаларнинг кўзлари қувончга тўлди. Меҳринисо БОБОНАЗАРОВА, Ўзбекистон “Адолат”СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\n3 йил вақт ва 3 бора депутатлик сўровини кутган муаммо ҳал этилди\nСирдарё тумани “Бешбулоқ” МФЙ ҳудудида жойлашган қабристон бир неча йиллардан буён зах эгаллаб ётганлиги туфайли бу ҳолат маҳаллий халқ учун анчагина ноқулайликларни келтириб чиқараётган эди. Бинобарин, 1916 йилдан бери мавжуд бўлган ушбу қабристон атрофидан М10 канали оқиб ўтганлиги боис, қабристон ичини бутунлай намлик қоплаганди. Қабристон ёнидан қўшимча 1 кв км атрофида ер ажратилган бўлишига қарамай бу жой ҳам канал сатҳидан анча паст жойлашганлиги сабаб қазилган қабрлар ичидан сув чиқиб кетарди. Аҳолини қийнаган бу муаммо халқ манфаатларини кўзлаб иш тутадиган депутатлар нигоҳидан четда қолмади, албатта. Ўзбекистон “Адолат” СДПдан Халқ депутатлари вилоят Кенгаши депутати Салоҳиддин Элмуродов айнан шу муаммога ечим истаб, 2016 ва 2017 йилларда вилоят ҳокимлигига депутатлик сўровларини юборди. Депутатлик сўровига жавобан мазкур масала режага киритилди, деб берилган бўлса-да, қуйи ташкилотлар томонидан бажарилиши ортга сурилиб келинаётган эди. Яъни, 2017-2021 йиллардаги Давлат дастурига биноан “Ирригация тизимини яхшилаш чора-тадбирлари тўғрисида”ги қарор бўйича 2018 йилда каналда бетонлаш ишлари олиб борилади – дея маълумот тақдим этганди “Шўразак” Ирригация тизими бошқармаси бошлиғи К. Мамадалиев. Қоғозда берилган ваъданинг амалий тасдиғи топилавермагач, охири, “пичоқ бориб суюкга тақалди”. Жорий йилги мавсумда ёғингарчилик кўп бўлганлигидан мавжуд ҳолат чигаллашиб борди. Шу масала юзасидан 3-маротаба депутатлик сўрови 2019 йил январь ойида Сирдарё туман ҳокими А. Мухаммадиевга юборилди. Ва нихоят, вилоят ҳокимлиги кўмаги ҳамда Сирдарё туман ҳокимлигининг жиддий аралашуви билан масалага ижобий ечим топилиб, яқиндан бошлаб қабристон атрофи ва М10 канали ҳудудида тозалаш ва ободонлаштириш ишлари бошлаб юборилди. Ҳозирда пастки сатхларни кўтариш мақсадида тупроқ тўкилиб, канал ичини бетонлаш ишлари қизғин давом этмоқда. Айни дамда бу ишларни кўриб, маҳалла аҳлининг ҳам қалби ёришган. Нуроний отахон ва онахонларнинг эса бу ишга бош-қош бўлганларни алқаб, дуо айтиш билан тиллари чарчамайди. Меҳринисо БОБОНАЗАРОВА, Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nТиббиётдаги янгиланишлар замонавийликка йўл очмоқда\nБошқа соҳалар қатори тиббиёт ва фармацевтика соҳасини ривожлантириш бўйича мамлакатимизда олиб борилаётган кенг кўламли ислоҳотлар самараси ўлароқ, аҳоли саломатлигининг муҳофаза этилишига эришиб келинмоқда. Бу бўйича айниқса, сўнггги йилларда қабул қилинган қонун ва қарорларнинг мазмун-моҳияти асосида юртимизда соғлом турмуш тарзини янада кенгроқ тарғиб этиш мақсади кўзланган. Шу маънода, яқинда давлатимиз раҳбарининг “Тиббиёт ва фармацевтика таълими ва илм-фани тизимини янада ривожлантириш чора-тадбирлари тўғрисида”ги қарори ҳам бу тизимда олиб борилаётган ишларни яна бир карра юқори босқичга олиб чиқмоқда, десак муболаға бўлмайди. Бугунги кунда юртимизда тиббиёт илмини миллийлигимизга хос, шу билан бир қаторда, хориж тажрибаларини қўллаган ҳолда тараққий эттириш муҳимдир. Тиббиёт соҳаси жадал суръатда ривожланаётган замонамизда ҳаётга татбиқ этилаётган энг сўнгги илмий кашфиётлар инсон омили жуда кўп нарсаларга қодир эканлигини исботлайди. Оҳирги пайтларда тиббиёт илми шу қадар ривожланиб кетдики, натижада ҳар қандай касалликларнинг даъвосига ечим топилмоқда. Даъвосиз беморлар шифо топмоқда. Инсоннинг ўртача умр кўриш даври узаймоқда. Бунда албатта, ушбу соҳанинг етук билимдонлари, илмий тадқиқотчилари ҳамда олимларининг ўрни беқиёсдир. Қарорда таъкидланганидек, тиббиёт муассасалари фаолиятини қайта ташкил этиш ва у билан боғлиқ ишлар келгусида бўлғуси тиббиёт ходимларининг юқори малакали кадрлар бўлиб етишишида етакчи рол ўйнайди. 2017-2021-йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳамда 2019-2025-йилларда Ўзбекистон Республикасининг соғлиқни сақлаш тизимини ривожлантириш концепцияси вазифаларига мувофиқ, шунингдек, тиббиёт ва фармацевтика таълими ва илм-фани тизимини янада такомиллаштириш, унинг амалий соғлиқни сақлашга интеграция қилинишини таъминлаш ҳамда тиббий ёрдам кўрсатиш даражасини ошириш каби долзарб вазифалар белгилаб берилган қарор ўз мазмун-моҳиятига кўра тиббиётни тезлик билан тараққий эттиришда муҳим ўрин тутмоқда. Умуман олганда, қарорда белгилаб берилган вазифалар олий ва ўрта тиббиёт муассасаларининг моддий-техник, илмий даражаларини ошириш, тиббиёт ходимларининг малакасини оширишда замонавий усулларни қўллаш, чекка-чекка ҳудудларга бориб аҳолига тиббий хизмат кўрсатган ва бу хизмат давомийлиги 3 йилдан кам бўлмаганларга бир қатор шарт-шароит ва имтиёзларни жорий этиш, тиббиёт ва фармацевтикани узвий ҳолда жадал ривожлантириш кабилар бугунги кун учун нечоғли аҳамият касб этиши барчамизга кундек равшан. Қарорда айтилганидек, олий тиббиёт муассасалари қошидаги бир нечта клиникаларни жамлаб, улар ўрнида йирик тиббиёт кластерларини бунёд этиш ҳам замонавий тиббиётнинг бир кўриниши ҳисобланади. Ўзимнинг фаолиятимидан келиб чиқиб айтадиган бўлсам тиб соҳасида оламшумул ишларнинг амалга оширилиши, амалиётга татбиқ этилиши бизларнинг тез ва сифатли, ҳамда илғор хориж тажрибаларига таяниб тиббий хизмат кўрсатишимиз учун муҳим белгидир. Биргина Гулистон шаҳар кўп тармоқли болалар тиббиёт бирлашмаси фаолиятида ҳам бу каби янгиликларнинг жорий этилиши билан тиббий хизмат сифати юқорига томон илгарилаши шубҳасиздир. Арипжон ҚУДРАТОВ, Олий Мажлис Сенати аъзоси, Халқ депутатлари вилоят Кенгаши депутати, Гулистон шаҳар Болалар кўп тармоқли тиббиёт бирлашмаси шифокори Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nМини-футбол бўйича хотира турнири ўтказилди\nЎзбекитон “Адолат” СДП Ховос туман Кенгаши томонидан Соғлиқни сақлаш бошқармаси ва Ховос бирлашган тармоқ шифохонаси ҳамкорлигида 9-май Хотира ва қадрлаш куни муносабати билан кўп йиллар давомида халқимиз хизматида бўлган, машаққатли касб эгаси, марҳум шифокор Облоқул Эркаев номини хотирлаб “Адолат” СДП аъзолари ва Сирдарё вилоят шифокорлар жамоаси ўртасида мини-футбол бўйича хотира турнири ташкил этилди. Янгиер шаҳрида жойлашган мини-стадион футбол ўйингоҳида ўтказилган мазкур хотира турнирида Янгие шаҳар, Сирдарё, Боёвут туман кўп тармоқли шифоҳоналари, Ховос бирлашган тармоқ шифохонаси, Гулистон шаҳар диагностика бўлими, Сирдарё вилоят шошилинч тез тиббий ёрдами марказидан ҳаммаси бўлиб саккиста жамоа иштирок этди. Қизғин ва муросасиз ўтган мини-футбол ўйинида барча жамоалар яхши кўрсаткичларни намойиш этишга астойдил ҳаракат қилишди. Примқул Тожиддинов, Ховос бирлашган тармоқ шифохонаси поликлиника бўлими мудири: — Ушбу ўйинни ташкил этишимиздан мақсад, аввало ўтганлар руҳини ёд этиш, уларнинг қилиб кетган эзгу амалларини барчага ўрнак этиб кўрсатишдан иборатдир. Шу билан бир қаторда “Спорт - соғлик гарови” тамойилига амал қилган ҳолда бу каби ўйинларни ташкил этиб, унда фаоллик кўрсатиш ҳам бизнинг бош мақсадларимиздан бирига киради. Марҳум шифокор Облоқул Эркаевнинг халққа кўп хизматлари синган. Бу каби улуғ инсонларнинг ёди ҳамиша халқ қалбида яшайверади. Ташкил этилган хотира турнири давомида жамоалар орасидан муносиблари сараланиб, финал босқичида қатнашиш ҳуқуқини қўлга киритишди. Якуний натижаларга кўра, 1-ўринни Боёвут кўп тармоқли шифохонаси қўлга киритди. 2- ва 3- ўринлар эса Сирдарё туман ва Янгиер шаҳар кўп тармоқли шифохонасидагиларига насиб этди. Шунингдек, Ховос бирлашган тармоқ шифохонаси “энг тартибли жамоа” номинацияси бўйича баҳоланди. Ғолибларга Ўзбекистон “Адолат” СДП Ховос туман Кенгаши ҳамда ҳамкор ташкилотларнинг қимматбаҳо эсдалик совғалари топширилди. Адҳам СУХРОБОВ, Ўзбекистон “Адолат” СДП Ховос туман Кенгаши ижрочи котиби ...\nХовосда янги БПТ ташкил этилди\nЎзбекистон “Адолат” СДП Ховос туман Кенгаши томонидан амалга оширилаётган бир қатор ишлар партиянинг сайловчиларимиз орасидаги нуфузининг ортишига ҳамда электоратимиз манфаатларини ҳар жиҳатдан ҳимоя қилишга ҳисса қўшиб келмоқда. Бу эса туман ҳудудида партиямиз аъзолари сафининг янада кенгайишига хизмат қилмоқдаки, бунинг ёрқин далилини Ховос сигнализация ва алоқа масофаси корхонасида ташкил этилган янги бошланғич партия ташкилоти мисолида ҳам кўришимиз мумкин. Хозирда БПТ аъзолари сони 100 нафарни ташкил этмоқда. Ҳар бир аъзонинг партия фаолиятига қизиқиш билан қараётганлигини уларнинг партия етакчиларига бераётган савол ва мулоҳазаларидан ҳам англаса бўлади. Носир Муқумов, бошланғич партия ташкилоти раиси: — Биз Ховос сигнализация ва алоқа масофаси корхонаси ходимлари яқиндан бошлаб Ўзбекистон “Адолат” СДП аъзолигига қабул қилиндик. Аъзоларимизнинг барчаси бир мақсад, яъни партиянинг дастурий вазифаларидан келиб чиқиб сиёсий жараёнларда фаол иштирок этишга бел боғлаганмиз. Кўпчилигимизга яхши аёнки, бугунги тезкор замонда фаол бўлиш, ҳар-бир жамият аъзоси учун ён-атрофда бўлаётган ходисаларга бефарқ қарамаслик тарақиётнинг муҳим шартларидандир. Шу томонлама ёндашиб қаралганда, бизнинг партия аъзоси бўлишимиз бугунги кун учун нақадар, зарурдир. Биз аминмизки, бўлғуси сайловларда шу каби аъзоларимиз партиявий дастур ва ишларимизнинг фаол тарғиботчиси бўлишади. Меҳринисо БОБОНАЗАРОВА, Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nХотира муқаддас – қадр азиз\nБизнинг халқимиз азал-азалдан ўзаро меҳр-оқибат, ҳамжиҳатлик, қадрлаш ва ёд этиш каби эзгу фазилатларни ўзида мужассам этган халқ бўлиб келган. Бу - биродарларни йўқлаш, ота-она, қўшничилик, қариндош ва дўстларга бўлган муносабатларда ҳам яққол ўз ифодасини топган. Бу азалий қадриятлар ҳануз давом этиб келмоқдаки, далилини одамларнинг нигоҳларидан, уларнинг бир-бирига бўлган муомаласидан ҳам пайқаш қийин эмас. Шу маънода жорий йилнинг 7 май куни Ўзбекистон “Адолат” СДП Сирдарё вилоят Кенгаши томонидан Гулистон давлат университети билан ҳамкорликда ўтказилган “Аждодлар хотираси – муқаддас қадрият” мавзусидаги хотира тадбири ҳам айнан улуғ аждодларимизга бўлган юксак ҳурмат, Иккинчи жаҳон уруши қатнашчиларини шарафлаш ва эъзоз этиш, нуроний отахон ва онахонларимизга бўлган ҳурматнинг нишонаси бўлди, десак асло янглишмаган бўламиз. Гулистон давлат университетининг кичик мажлислар залида бўлиб ўтган мазкур Хотира тадбирида Ўзбекистон “Адолат” СДП Сирдарё вилоят Кенгаши ходимлари, депутатлар, фахрийлар, “Ёшлар қаноти” вакиллари университет ўқитувчи ва талабалари иштирок этдилар. Арипжон Қудратов, Олий Мажлис Сенати аъзоси, Халқ депутатлари вилоят Кенгаши депутати: — Халқимиз бугунги кунларга етиб келиш учун не-не синовлар-у машаққатларни бошидан кечирмади. Айниқса, бутун дунёни зир титратган Иккинчи жаҳон урушининг оқибатлари инсоният оламига вахшат солди. Инсон деган ном топталди, хўрланди. Шунинг учун бугуннинг қадрига етмоқ, тинчлигимизни асрамоқ ҳар биримизнинг олдимиздаги муқаддас бурчдир. Тадбир давомида талабалар иштирокида мавзуга оид савол-жавоблар ўтказилди. Саволга тўғри жавоб берганлар муносиб рағбатлантириб борилди. Меҳринисо БОБОНАЗАРОВА, Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nБизнинг бобомиз Пушкин эмас-ку!\nЁн-атрофга диққат билан ҳеч разм солганмисиз? Кишиларнинг табиатида ўз она тилига бўлган муносабатини ҳеч пайқаганмисиз? Карочи, вообше, тем более каби сўзлар нутқий одат сўзларига айланиб қолганлигигачи? Тўғри, ўтган давр давомида муҳит ва шароит тақозоси инсонларнинг шундай сўзларни одатий ҳолда қабул қилишлари ва ишлатишларига сабаб бўлди, дейиш мумкин. Бироқ, биз янги жамият қурдик. Унда ўзимизга хос ва фақат ўзимизгагина тегишли бўлган миллийлигимизни сингдирдик. Бу миллийликни сақлаб қолиш учун эса миллат тили ягона бўлиши керак. Унга ўзга тиллар аралашдими, тамом. Бу миллат маънавиятига путур етказмасдан қолмайди. Биз биламизки, рус тили дунё тиллари қаторига киради. Биз уни иккинчи тил сифатида қабул қилиб мавқеини янада баландлатмаяпмизми? Орамизда шундай кишилар борки, ўз тилида гапиришдан ор қилиб, ўзбек тилида гапиришни хоҳламайди. Шундай экан, рус тилини янада юқори мартабага чиқариб нимага эришамиз?! Кўпчилик ота-оналар фарзандларига ёшлигидан рус тилини ўргатишга камарбаста бўлишади. Бу яхши. Бинобарин, дунё билиш учун, уни таниш учун рус тилини ўрганиш ижобий ҳолат. Лекин шундай ота-оналар ҳам йўқ эмаски, фарзандига рус тилини ўргатиш билан бирга русча тарбия ҳам беради. Бу ўз-ўзидан кўринадики, ўша фарзанднинг келгусидаги ҳаётига ўз таъсирини ўтказмасдан қолмайди. Бу ўзига хослигимиз, миллийлигимиз мустаҳкамлигини парчалайди. Ҳеч бир ота-она фарзанд тарбиялаётиб, унинг қандай сўзларни ишлатишига, фойдаланишига жиддий эътибор қаратадими? Афсуски йўқ. Бу сўзни айт-у, у сўзни айтма, деган билан фарзандингиз топшириғингизни тўлиқ уддалай олмаслиги мумкин. Лекин сиз қандай сўздан фойдалансангиз фарзандингиз ҳам шунга яраша камол топади. “Қуш уясида кўрганини қилади”- деган нақл юқоридаги фикримнинг исботи. Фарзанд тарбияси аввало оиладан бошланишини унутмайлик. Ўзингиз ўрнак бўлиб, кўрсатсангизгина таъсири жуда кучли бўлади. Демоқчиманки, биз Ватанимиз, миллатимиз шаънини юқорига кўтариш учун тилимизни, унинг дахлсизлигини таъминлашимиз зарур. Тил бор экан миллат бор. Ўзбек тили бор экан – ўзбек деган халқ бор. Рус тили шундоқ ҳам юртимизда, қолаверса, халқимиз орасида алоҳида ўринга эга. Уни ўрганиш, мулоқот қилишни одамларнинг ўзлари жуда яхши билишади, эплашади. Бунинг учун уни давлат тили даражасига чиқариш шарт эмас. Унинг ўрнига ўзбек тилининг мавқеини кўтарайлик. Тилимизнинг мустаҳкам бўлишига ҳисса қўшайлик. Дунё халқларининг жуда кўпчилиги рус тилини билишади. Ўзбек тилини ҳам шундай мартабага етказиш қўлимиздан келмайдими? Навоий бобомиз бу тилнинг мавқеини осмон қадар юксакларга кўтарганида, биз уларга муносиб ворис бўлолмаймизми? Биз бунинг ўрнига рус тилини кўтармоқчи бўламиз! Ахир бизнинг бобомиз Пушкин эмас-ку! Ўзга миллатлар тилини ҳурмат қилиш инсонийлик бурчимиз. Истагим, дунё тилларини ўрганайлик ва бу орқали жамиятимизга, халқимизга фойдаси тегадиган ишларни қилайлик. Аммо ўз тилимизга хиёнат қилмайлик. Зеро, бир кун келиб, бизнинг ўзбек тилимизни ҳам дунёнинг барча халқлари ўқиб-ўрганишга ихлосманд бўлсин! Меҳринисо БОБОНАЗАРОВА Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...\nХовос тажрибаси ўрганилди\nБугунги кунда Ўзбекистон “Адолат” СДП Сирдарё вилоят Кенгаши таркибида фаолият юритаётган партия туман, шаҳар Кенгашлари ичида Ховос туман Кенгаши ҳар жиҳатдан бошқаларга нисбатан намуна бўларлик даражада фаолият олиб бормоқда. Шу боис, яқинда партия Ховос туман Кенгаши иш фаолияти тажрибасини ўрганиш ҳамда шу орқали қолган туман, шаҳар Кенгашлари ҳам партия ишида малакавий билим ва тажрибага эга бўлишларини таъминлаш мақсадида Ўзбекистон “Адолат” СДП Сирдарё вилоят Кенгаши ҳудуддаги барча туман ва шаҳар Кенгашлари иштирокида “Партия тизимида иш юритиш, ижро интизоми: талаб ва таҳлил” мавзусида давра суҳбати ўтказди. Партия Ховос туман Кенгаши биносида ўтказилган ушбу давра суҳбатида партиянинг барча туман, шаҳар Кенгаши раис ва ижрочи котиблари, вилоят Кенгаши раиси ва ходимлари, депутатлар ва партия фаоллари қатнашишди. Сал аввалроқ Ўзбекистон “Адолат” СДП Сиёсий Кенгаши Марказий аппаратидан келган ишчи гуруҳлар ҳудудлар ишини ўрганиш юзасидан ташриф буюрган эди. Унда партия Сиёсий Кенгаши Марказий аппарати бўлим мудири Г. Агзамова туман, шаҳар Кенгашлари фаолиятини тегишлича ўрганиб чиқиб, таклиф ва бажарилиши лозим бўлган вазифаларни белгилаб берган эди. Шу сабабли, мазкур учрашув ҳам партия тизимидаги кадрлар салоҳиятини ўстириш, олиб борилаётган ишлар, партиявий лойиҳаларнинг амалиётга татбиқи борасидаги долзарб масалаларга бағишланди. Ўзбекистон “Адолат” СДП Сирдарё вилоят Кенгаши раиси Д. Абдуллаева партиянинг 2019 йил 1-чоракдаги фаолияти бўйича сўз юритар экан, ҳисобот, иш шакли ва усулларини янгилаш юзасидан партия томонидан ўтказилаётган таҳлилларнинг кўрсатишича, барча ташкилий-партиявий ишлар бир марталик кам самарали ва катта аҳамиятга эга бўлмаган тадбирларни ўтказишга боғланиб қолганлиги масаласига алоҳида тўхталиб ўтди. Партияга янги аъзоларни қабул қилиш иши бўйича етарли шуғулланилмаганлиги, шу билан бир қаторда, Сирдарё вилоят Кенгаши фаолиятига янгича муносабатни ишлаб чиқиш ва уларни амалиётга татбиқ этиш бўйича асосий йўналишларни белгилаш ҳамда ушбу дастур асосида вилоят партия Кенгашининг фаолият услуби, шакли, ва усулларини янгилашнинг асосий йўналишлари тўғрисида дастур ишлаб чиқиш кераклиги таъкидланди. Шунингдек, Халқ депутатлари Ховос туман Кенгаши депутати Ғ. Раимназаров ҳам сўзга чиқиб, Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини амалий рўёбга чиқариш доирасида шу йилнинг ўзида турли соҳаларни ривожлантиришга қаратилган Ўзбекистон Республикаси Президентининг тўққизта, ҳукуматнинг тўртта қарори қабул қилинганлигини, шу асослардан келиб чиқиб олдимизда бажарилиши зарур бўлган талай вазифалар турганлиги, партиявий ишларимизни қайта кўриб чиқиб ўз фаолиятимизни тубдан ўзгартиришимиз ва бугунги замонга, халқимизнинг талаб ва истакларига мос равишда янгилашимиз ва фаолият олиб боришимиз кераклигига алоҳида урғу бериб ўтди. Учрашув давомида барча йиғилган иштирокчилар партия Ховос туман Кенгаши иш фаолияти билан яқиндан танишиб, ўзлари учун зарур бўлган иш ва тажрибага эга бўлишди. Шу билан биргаликда, муҳокамада сўзга чиққан партиядошларнинг ҳам таклифлари инобатга олиниб, фикр-мулоҳазалари тингланди. Меҳринисо БОБОНАЗАРОВА, Ўзбекистон “Адолат” СДП Сирдарё вилоят Кенгаши матбуот котиби Бизни ижтимоий тармоқларда ҳам кузатинг: t.me/adolat_uz instagram.com/adolat_sdp/ facebook.com/sdpu.adolat/ twitter.com/AdolatSDP ...


АФҒОН УРУШИ ЖАНГЧИ-ФАХРИЙЛАРИГА ЭҲТИРОМ КЎРСАТИЛДИ\nЖамият 19.02.2019 269\nВазирлар Маҳкамасининг 2019 йил 24 январдаги фармойиши асосида Ўзбекистон "Veteran" жангчи-фахрий ва ногиронлари бирлашмаси ташкил этилганининг 25 йиллиги вилоятимизда ҳам кенг нишонланди.\nДастлаб жангчи-фахрийлар фахрий қоровул қўшинлари иштирокида ва ҳарбий оркестр садолари остида Қарши шаҳридаги Мотамсаро она ҳайкали пойига гулчамбарлар қўйишди.\nМаълумки, Афғон урушида Қашқадарёдан 4 минг 20 киши қатнашиб, 104 жангчи ҳалок бўлган, 4 нафари бедарак йўқолган. Айни пайтда вилоятимизда ушбу уруш заҳматларини кўрган уч ярим мингга яқин жангчи-фахрий истиқомат қилмоқда.\nЎзбекистон "Veteran" жангчи-фахрий ва ногиронлари бирлашмаси эса Афғонистон ва бошқа чегара ҳудудларда хизмат қилган 65 минг нафарга яқин жангчи-фахрийлар, уруш ногиронлари, ҳарбий ҳаракатларда ҳалок бўлган жангчиларнинг оила аъзоларини ижтимоий ва ҳуқуқий жиҳатдан ҳимоялаш, соғлиғини қайта тиклашга кўмаклашиш мақсадида 1994 йилнинг 2 февраль куни ташкил этилган бўлиб, шу асосда бирлашма жангчи-фахрийларни ишга жойлаштириш, ёш авлодни ҳарбий хизматга тайёрлашга кўмаклашиш, уй-жой муаммосини ҳал қилиш, жангчи-фахрийлар ва уруш ногиронларидаги жароҳатлар билан боғлиқ руҳий ўзгаришларни бартараф этиш бўйича фаолият олиб бораётир.\nТантанали тадбир қатнашчилари Қарши шаҳридаги "Ватанпарварлар боғи"да ҳам бўлиб, бу ерда давлат раҳбари ташаббуси билан ёшларни ҳарбий-ватанпарварлик руҳида тарбиялаш мақсадида бажарилаётган ишлар билан танишишди. Маданият ва аҳоли дам олиш марказида концерт дастури намойиш этилди. Вилоят ҳокими Зафар Рўзиев сўзга чиқиб, иштирокчиларни қутлади. Жангчи-фахрийларга эсдалик совғалари топширилди. Афғон уруши қатнашчиларининг қаҳрамонликлари акс этган "Унутилмаган қаҳрамонлар" ҳужжатли фильми барчада катта таассурот қолдирди.\n- Ҳарбий хизматни Туркманистонда ўтаётган чоғимизда 1985 йилнинг мартида Афғонистондаги урушга жалб қилинганмиз, ўшанда ҳали 19 ёшда эдим, - дейди Қаҳрамон Раҳмонқулов. - Покистон билан чегара яқинидаги артиллерия батальони таркибида кўп жангларни кўрдик, Асмар операциясида жароҳатландим ҳам. Булар ҳақида таълим муассасаларида ўтадиган тадбирларда ҳикоя қилиб бераман, чунки уруш хотиралари ёшларни тинчликни қадрлашга, юрт ҳимояси шарафли бурч эканига ўргатади.\nТантана муҳташам тўйхоналардан бирида давом этди.\nСуратларда: тадбирдан лавҳалар.


2015 йилнинг биринчи ярмида “Ўзбекистон ҳаво йўллари” МАК хизматларидан 1 млн 235 минг йўловчи фойдаланди\n2015 йилнинг биринчи ярмида “Ўзбекистон ҳаво йўллари” МАК хизматларидан 1 млн 235 минг йўловчи фойдаланди. Компанияга тегишли авиалайнерлар томонидан 11575 та рейс амалга оширилди, 18,3 минг тонна юк ва почта ташилди.\nМАК жорий йилнинг март ойидан иккита қайта жиҳозланган “Боинг” юк самолётларидан фойдаланишни бошлади. Бу юк йўналишлари тармоғини кенгайтиришга ва “Навоий” халқаро интермодал логистика маркази орқали юк ташишлар ҳажмини оширишга имкон берди. Шу давр ичида Тошкент-Минск-Тошкент мунтазам рейси очилди. Авиакомпания ходимлари томонидан МАК йўналиши бўйича сайёҳлик оқимини жалб қилиш ва Ўзбекистон сайёҳлик соҳасини ривожлантириш бўйича мақсадли йўналтирилган иш олиб борилди.\nҲукумат томонидан қабул қилинган қарорларга мувофиқ, МАКда 12 та инвестицион лойиҳа амалга оширилмоқда. Уларга кўра, ҳаво кемалари паркини янгилаш, “Боинг-787 Дримлайнер” самолётларига техник хизмат кўрсатиш ангари ва янги “Тошкент-4” йўловчи терминалини қуриш, аэропортларнинг ердаги инфратузилмасини ривожлантириш ва уларни махсус аэропорт техникаси ва техник воситалари билан жиҳозлаш кўзда тутилган.


Жўжачалик қадримиз йўқми? - Халқ сўзи\n10:52 07 Июль 2021 Жамият\nТегишли ташкилотлардан рухсат олинган, лойиҳа-смета ҳужжатлари тайёрланиб таъмирлаш ишларига киришилган пайтда иш тақа-тақ тўхтаб қолди. Бунга таъмирланиши керак бўлган бино томида қуш ини ва унда эндигина тухумдан чиққан учта полапон борлиги сабаб бўлди. Маҳаллий маъмурият полапонлар қанот чиқариб учиб кетмагунича уяга тегишни ва қурилиш ишлари бошланишини тақиқлаб қўйди.\nБу Европанинг кичик бир давлатида бўлган воқеа. Энди ўзимизга қайтамиз.\nМаълумотларга кўра, 2016-2020 йилларда 846 ҳолатда кўчмас мулк объектлари уларнинг мулкдорларини хабардор этилмаган ҳолда бузиб ташланган. 1388 ҳолатда мулкдорларни хабардор қилиш муддати бузилган, 1 244 ҳолатда кўчмас мулк объектлари баҳоланмаган ҳолда, 430 та кўчмас мулк объектлари тегишли компенсация берилмаган ҳолда бузиб ташланган.\nФуқароларимизнинг қуш ини ёки жўжачалик қадри йўқми?